Каттақўрғон тумани солиқ инспекцияси бошлиғи ўринбосари ЙПХ ходимлари томонидан ушланиш вақтида вафот этди – Газета.uz\nСамарқанд вилояти Каттақўрғон туманида солиқ инспекцияси бошлиғи ўринбосари ЙПХ ходимлари томонидан қўлга олиниш пайтида вафот этди. Ҳуқуқ ҳимоячиси Абдураҳмон Ташановнинг таъкидлашича, инспекторлар унга нисбатан куч ишлатган. Ички ишлар вазирлиги эса солиқчини касалхонага олиб боришга уриниш пайтида соғлиғи кескин ёмонлашганини таъкидламоқда.\nLotinchada 11 июн 2021, 17:37 Жамият\nСамарқанд вилояти Каттақўрғон тумани давлат солиқ инспекцияси бошлиғининг ўринбосари А.А. 10 июнь куни йўл-патруль хизмати ходимларининг зўравонлиги натижасида вафот этди, дея таъкидламоқда «Эзгулик» инсон ҳуқуқлари жамияти раҳбари Абдураҳмон Ташанов.\nУнинг сўзларига кўра, туман прокуратураси томонидан ЖКнинг 206-моддаси 1-қисми (мансаб ваколатидан четга чиқиш) билан жиноят иши қўзғатилиб, тергов ҳаракатлари бошланган. Бу ҳақда Бош прокуратура матбуот котиби Ҳаёт Шамсутдинов ҳам хабар берди.\nЖиноят иши материалларига кўра, 10 июнь кунги тунги соат 00.20 ларда 42 ёшли солиқ ходими А.А. ўзининг давлат рақами 30 B 572 PA бўлган Cobalt русумли автомобилида йўл ҳаракати қоидаларини бузганлиги сабабли навбатчилик қилаётган инспекторлар томонидан тўхтатилган.\nУнинг таъкидлашича, ЙПХ инспекторлари ўзларининг бошқарувида бўлган Spark русумли (давлат рақами: 30 Х 577 SA) автомобилининг орқа ўриндиғига «солиқ хизматчисининг юз қисмидан босиб, унинг ўзига азоб бермасликларини сўраб бақирганига қарамай унинг қисқа ва тез ўлимига сабаб бўлишган».\nСамарқанд вилояти суд-тиббий экспертизаси хулосасига кўра, солиқ хизматчисининг ўлимига юрак ўлчами ва массасининг кескин ошини, яъни нафас қайтиши сабаб бўлган. Ўтказилган суд тиббий экспертизаси давомида солиқ инспекцияси раҳбарининг юз ва бўйин қисмлари, тирсак ва бошқа соҳаларида жароҳатдан олинган шилинмалар борлиги аниқланган, дея қўшимча қилади Ташанов.\n«Мазкур воқеа ички ишлар идораларининг зўровонлик ҳаракатлари давом этаётгани, тизимда назорат тўла издан чиққанини кўрсатмоқда. Ўзбекистон инсон ҳуқуқлари „Эзгулик“ жамияти Қийноқларга қарши миллий превентив механизмлар доирасида Ўзбекистон Республикаси Олий Мажлисининг инсон ҳуқуқлари бўйича вакили, Инсон ҳуқуқлари бўйича республика Миллий маркази раҳбариятини мазкур ҳодисани ўрганишга чақиради», — дея якунлайди ўз баёнотини ҳуқуқ ҳимоячиси.\nМазкур ҳолат юзасидан ИИВ матбуот хизмати расмий муносабат билдирди. Унга кўра, фуқаро А.А. бошқарувидаги Cobalt русумли автотранспорт светофорнинг қизил чироғидан тўхтамасдан ўтиб, ходимларнинг тўхташ ишорасига бўйсунмасдан, автотранспортда юқори тезликда ҳаракатланиб, яширинмоқчи бўлган.\nВазирлик таъкидлашига кўра, ҳудуддаги 4R-243 автомобиль йўлининг 7 километрига етганида Cobalt йўл қатнов қисмининг ўртасида тўхтаб, ҳайдовчи автотранспортни ташлаб, пиёда қочишга уринган.\nФуқаро А.А. ЙПХ ходимлари томонидан ушланиб, ўта маст ҳолатда бўлганлиги гумон қилиниб, тиббий кўрикдан ўтиш учун таклиф қилинганида, фуқаро А.А. ички ишлар органлари ходимларининг қонуний талабларини бажармасдан фаол қаршилик кўрсата бошлаган. Шу вақт оралиғида тиббий кўрикка олиб бориш учун транспорт воситасига ўтказилган фуқаро А.А.нинг соғлиғи ёмонлашиб, воқеа жойига тез тиббий ёрдам хизмати чақиртирилган. Кўрсатилган муолажаларга қарамай фуқаро А.А. вафот этган, дейилади хабарда.\nҲодиса содир бўлган жой Ички ишлар вазирлиги ЎХБ Самарқанд вилояти бўйича бўлими иштирокида туман прокуратураси томонидан кўздан кечирилиб, ҳужжатлаштирилган. Ҳолат юзасидан прокуратура органлари томонидан суриштирув ҳаракатлари олиб борилмоқда. Текширув якуни бўйича жамоатчиликка тўлиқ ахборот берилади, дея таъкидлайди ИИВ матбуот хизмати.\nИИВ ушбу ҳолат акс этган видеонинг қисқартирилган версиясини ҳам интернетга юклади.\n«Газета.uz» 4 030\nКаттақўрғонда солиқ инспекцияси бошлиғи ўринбосари ўлими бўйича 2 киши қамоққа олинди 16 сентябрь 2021, 14:25\nКаттақўрғонлик солиқчи воқеаси: марҳумнинг яқинлари унга куч ишлатилганлигини айтмоқда. Шифокор эса марҳумнинг танасида жароҳат бўлмаганлигини айтмоқда 14 июн 2021, 17:23\nБиринчидан кувлаш мумкинмас, ман килинган, иккинчидан куч ишлатиш мумкинмас, ман килинган! Бу бакувват йпхчилар энди яна бир оиланинг бокувчисига айланишади! Дарвоке, экспертиза хулосасида фукаро А.А. мастлигимтугрисида ёзилмаган экан! Бу вянчли холат юз беришига иккита омил сабабчи: жуда юкори жарима мккинчиси заказной, яъни, кулокланган! Шунинг учун уни кувлашган! Окибатда котиллик юз берди!\nБарибир ИИБ ходимларига чора кутилмайди. Чора курилган тақдирдаям енгил қутулади. Буни қузғатилган модда 206 дан ҳам билса бӯлади. Ҳаммаси ӯйин одамни қадри йӯқ.\nКонунда ЙПХ хайдовчини, агар у безорилик ёки атрофдагилар хавфсизлигига тахдид киладиган харакатлар килмаса, мажбурлаб, тиббий курикка олиб бориши талаб килинмаган. Факат автомашинани бошкаришдан четлатиш талаб килинади.\nШунинг учун хам курикдан утишдан бош тортилса, бунинг учун алохида жазо МЖТК да курсатилган!\nМабодо мажбкрий курикка олиб бориш лозим булса, прокурор санкцияси ёки суд карори лозим! Мажбурлаб олиб боришни ЙПХ эмас ИИВнинг махсус хищматлари ёки миллий гвардиячилар ижро килиши шарт эди!\nАслида хозирдаги ЙПХларнинг 90 фойизи конунларни билмайдиган ёки билсада менсимайдиган чаласаводлардан иборат. Уларнинг хаммасини ишдан хайдаб, урнига бугунда ишсиз юрган олий маълумотли, маданиятли шахслардан ишга олиш керак. Тизимни тезда тубдан ислох килинмаса, бундай конунбузарлик жиноятлар булаверади ва халк нафрптига учрайдилар. Хозирги куринишдаги ЙПХ уз даврини утаб, сасиб булган. Коррупцияни йукотиш учун Саакашвили ишни ГАИдан бошлаганда 100 фойиз хак экан!!!


Халқимиз бошига тушган оғир синовларга қарамай муборак Рамазон ойини мўмин мусулмонларнинг кўтаринки руҳда, кечаларини қоим, кундузларини рўзадор ҳолда ўтказишга муваффақ айлаган Раббимиз Аллоҳга беадад ҳамду санолар бўлсин! Пайғамбаримиз Муҳаммад мустафо соллаллоҳу алайҳи васалламга салоту-саломлар бўлсин!\nАзизлар! Куни кеча Ўзбекистон Республикаси Президенти Шавкат Мирзиёевнинг “Рамазон ҳайитини нишонлаш тўғрисида”ги қарори эълон қилинди. Унга кўра, Ўзбекистон мусулмонлари идорасининг фатвоси инобатга олинган холда, 2020 йил муборак Рамазон ҳайитининг биринчи куни шу йил 24 май кунига тўғри келиши маълум қилинди.\nБарчага маълумки, бугунги кунда бутун дунё бўйлаб, жумладан, юртимизда ҳам коронавирус касаллиги кенг тарқалди. Ҳозир инсоният мураккаб даврни бошидан кечирмоқда. Юртимизда эпидемиологик вазиятни жиловлаш, аҳоли саломатлигини ҳар томонлама ҳимоя қилиш учун барча чоралар кўрилмоқда. Юртимизда бу касаллик кенг тарқалишининг олдини олиш мақсадида карантин ва бир қатор чекловлар жорий этилганига қарамай, барчаларимиз Рамазон ойи рўзасини бақадри имкон тутиб, Аллоҳ ваъда қилган буюк мукофотни қабул қиладиган Фитр Ҳайити арафасида турибмиз. Ушбу муборак Рамазон ойи давомида барча мусулмонлар карантин қоидаларига риоя қилган холда, Аллоҳ таолонинг мадади билан ўзларига фарз этилган рўзаларини тутиб, барча ибодатларни ўз уйларида, аҳли оиласи билан биргаликда кечаларни тоат ва ибодатда ўтказиб, қориларимиз томонидан ижтимоий тармоқлар орқали онлайн ўқилган хатми Қуръонларни эшитиб, имон ва ихлосларини янада зиёда қилдилар.\nҚадрли юртдошлар! Биз Рамазон ойини қандай ихлос, ғайрат ва сабр билан ўтказган бўлсак, Рамазон Ҳайитини ҳам кўтаринки руҳда, унданда файзлироқ ўтказмоғимиз керак бўлади. Рамазон ойи рўзасини эсон-омон тутиб олганимиз учун Яратганга шукроналар айтмоқлигимиз лозим. Шунингдек ушбу байрам кунларида ҳамма бир-бирини Ҳайит билан самимий муборакбод этадилар. Ҳайит кунларида биринчи ўринда бизларни дунёга келишимизга сабабчи бўлган меҳрибон ота-оналаримиздан, қариндош-уруғларимиз ҳамда ёру-биродарларимиздан кўнгил сўраш ва уларни кўнглини кўтаришга ҳаракат қиламиз. Албатта, хозирги карантин шароитида эпидемия тарқалишини олдини олиш мақсадида, барча эҳтиёт чораларини кўришлик талаб қилинади. Яқинларни байрам билан қутлаш, улардан хол-ахвол сўрашлик телефон орқали бўлиши мақсадга мувофиқ саналади.\nБугун – барчага қувонч улашиладиган кун! Яна шуни ёдда тутмоғлигимиз лозим бўладики, Рамазон Ҳайити бўлганлиги учун бу улуғ кунларни азага, хафагарчиликка айлантирмаслик даркор. Ўтганларимизни эслаш, уларни руҳларини шод этиб, дуойи ҳайрлар қилишимиз – яхши амал, лекин булар Ҳайит байрамига таъсир қилмаслиги зарур. Карантин қоидалорини бузиб, асли бидъат бўлган амалларни қилиб, хонадонма-хонадон кириб юришлик мутлақо динимиз кўрсатмаларига зид бўлган ишлардир.\nМуҳтарам азизлар! Яна бир-бор диёримизда яшовчи барча мўмин- мусулмонларни Рамазон Ҳайити билан самимий муборакбод этамиз! Аллоҳ таолодан юртимиз ҳамиша обод, ҳалқимиз ўзаро тинч ва иттифоқликда яшашини, фаровон бўлишини сўраб дуойи ҳайрлар қиламиз. Инсониятга катта ташвишлар келтираётган коронавирус балосини Аллоҳ таоло ўзи бизлардан кўтарсин. Сув тошқинидан зарар кўрган ҳамюртларимизни ташвишлари кўтарилиб, тез кунларда хурсандчиликлар келишини Аллоҳдан сўраб қоламиз! Муҳтарам Юртбошимизнинг эл-юрт манфаати, юртимиз тинчлиги, мамлакатимиз тараққиёти йўлида олиб бораётган эзгу ишларида Яратган мададкор бўлишини сўраб қоламиз! Омин!


'Эстония яшаш қулай ва гўзал бўлган мамлакат' - BBC News O'zbek\n'Эстония яшаш қулай ва гўзал бўлган мамлакат'\nЭтери Кекилидзе, Таллиндан, театршунос.\nМен ўшанда 45 ёшда эдим, газетада ишлардим. Алабатта Совет Иттифоқи даврида бошқа ҳаммага ўхшаб, бизга ҳам нимани кўриш керагу, нимани кўрмаслик керак, нимани ўқиш керагу, нимани ўқимаслик ҳақида доиман айтиб турлиши ёқмасди. Ана шу жиҳатдан ўша тизимдан ҳамма норози эди. Дўконлар пештахталари доимо бўш эди. Хуллас маиший ҳаёт ва ижтимоий фикр нуқтаи назаридан ҳаёт оғир эди. Лекин ўша йилга келиб атрофда ижтимоий эҳтирослар роса жўшди. Горбачевнинг қайта қуриш сиёсати йиллариёқ Эстонияда аввал яшириб, бурчак- бурчакда гапириладиган гаплар ҳаммаси баралла айтиладиган бўлди, майдонларга олиб чиқилди. Бу овозлар, бақир-чақирлар шу қадар кўп эдики, қай бир фикр туғрию, қай бири хато эканлигини ажратиш жуда қийин эди. Албатта эстон зиёлилари билан яқин бўлган бизга ўхшаганлар мамлакат тарихи ҳақида мактабда уқитилганидан сал кўпроқ билардик. Мактабда эса Эстония тарихини жуда ёмон уқитишарди. Ҳатто алоҳида фан сифатида умуман ўқитишмасди.\nКейин Эстониянинг алоҳида иш юритиши кераклиги ҳақида гапира бошлашди. Мустақиллик ҳақида гап кетмаётганди ўшанда, алоҳида хўжалик юритиш, деган ғоя ишлаб чиқилганди. Яъни ҳеч бўлмаса иқтисодий жиҳатдан мустақил иш юритиш ҳақида гап кетмоқда эди. Лекин бу ғоя тезда мустақиллик ғоясига айланди ва Халқ фронти тузилди. Совет Иттифоқига қарши кураш тугагандан кейин эса мамлакат яшовчилариларининг ҳар бири Эстонияда яшаш ҳуқуқини қўлга киритиш учун курашишларига тўғри келди.\nАлбатта жуда кўп асабийлашишлар рўй берди. Ҳамма нарса яхши бўлади, деган аниқ ишонч йўқ эди. Мана ўша ҳодисалардан 20 йил ўтиб шу нарса кўриняптики, Эстония мустақиликка тайёр бўлган экан. Маҳаллий эстонлар хориждаги эстонлар билан ҳамкорликда мамлакат аввал бошданоқ ривожланиш йўлига тушишини синчиковлик билан ишлаб чиқдилар. Агар бошқа собиқ Иттифоқ давлатларида турли исёнлар, эҳтирослар қайнаши рўй берган бўлса, бу ерда дарров ишга киришилди. Ва тез орада Эстонияда яшаш қулай ва гўзал бўлган бир ерга айланди. Энг асосийси мамлакатимизда тартиб ўрнатилган. Ана шу нарса яққол кўзга ташланади.\nХусусан масалан коммунал уй- жой хўжалиги ислоҳоти муаммоси ечилди. Совет Иттифоқида кўплар маҳаллий маъмурият уйларида яшарди. Шунинг учун зудлик билан хусусийлаштириш жараёнини ўтказиш керак эди. Эстонияда бу жараённи шундай амалга оширдиларки, ҳаммага қулай бўлди. Ҳар бир одамга сариқ карточка берилди. Уша карточкада ҳар бир кишининг Эстониядаги иш стажи қайд килинди. Яъни етарлича йил яшаб, ишлаган бўлсанг, ўша кўрсаткичга қараб уйингни хусусийлаштириш баҳоси белигиланди. Албатта бу тизим буйича Эстонияга яқинда келиб, иш бошлаганлар бир қадар камситилди. Ана шу тизим буйича иш стажи етарли бўлганлар квартираларини деярли бепул хусусийлаштириб олдилар. Масалан мен ва турмуш ўртоғим ҳудди шундай қилдик. Ҳар бир бола учун оналарга 10 нуқта қўшиб беришди, ва ҳаказо. Хуллас бу тизим ўта синчиковлик билан тартибли равишда ишлаб чиқилди ва амалга оширилди. Шунга ўхшаш йирик корхонларни хусусийлаштириш ҳам синчиковлик билан ишлаб чиқилганди. Алабатта ҳамма нарса рисоладагидек, адолатли ва олий даражада бўлди, деб айтолмаймиз, лекин дастуруламал бор эди ва ҳозирда бу дастурлар амалга оширилганини кўриш мумкин. Бу дастурлар устида кўплаб хориж мутахассислари иш юритишди, хорижда яшайдиган эстонлар келиб жон куйдириб ишладилар.\nЛекин фуқаролик ҳақидаги қонунни қайта кўриб чиқишганда ҳозирги сиёсатчиларни қондирмайдиган бази моддалар олиб ташланди. Масалан мен антиқа бир ҳодисани эслайман. Рус миллатига мансуб аёллар эрлари эстон бўлса фуқаролик олиш ҳуқуқига эга эдилар, лекин эстон аёлларига уйланган рус эркакларига бу ҳукук берилмади. Сабаби менимча шундайки, ўша вақтдаги мамлакат раҳбариятида бўлганлар кўпларининг хотинлари рус эди, табиийки уларни фуқароликдан маҳрум қила олишмасди, лекин рус ҳарбийларининг кўпи эстон аёлларига уйланганди, ана шундай қилиб ўша ҳарбийларга эстония фуқаролигини бермасликка ҳаракат қилинди. Ана шу нарсани адолатдан бўлди, деб айтолмайман.\nЭстония мағрурланиши ва мағрурлана олмайдиган нарсалари бор. Лекин мағрурланиши мумкин бўлган нарсалари кўпроқ, деб айтган бўлардим. Бу ерда шунингдек рестетуция жараёни ўтказилди. Яъни Шўролар тузумидан аввал сенинг оилангга тегишли булган мулкни ҳужжатли равишда исботлаб берсанг, бу мулкни ўша оила авлодларига қайтариш жараёни ўтказилди. Албатта бу ерда ҳам қалбакилаштириш ва сохталаштириш каби баъзи нарсалар рўй берди. Бу энди инсон табиати-да, лекин кўп булмади. Аммо мулк эгаларига кайтарилди. Биласизми, шунда шаҳар марказида Эстон буржуа республикаси даврида, эски қурилган квартираларда яшаганлар уйларидан чиқарилиб, аввалги эгаларига топширишга мажбур бўлдилар. Кейин Таллин шаҳри ана шу равишда уйсиз колганларни уй билан таъминлаш муаммосини ечиш учун кўп ҳаракат қилишига тўғри келди. Уйсиз қолганлар йиллаб навбатда турдилар, маҳкама тортишувлари ҳам бўлиб ўтди. Хуллас, ҳеч нарса силлиққина кечгани йўқ, лекин барибир пухта ишлаб чиқилган дастуруламал бор эди. Ана шуниси муҳим.\nКатта корхонлар ёпила бошлаган вақтда асосан рус миллатига мансуб кўплаб ишчилар ишсиз қолдилар. Биласизми, ўша йиллари бизнинг бозорларда савдо қилаётганлар жаҳонда энг саводли савдогарларга айландилар. Чунки олий маълумотли кўплар, айниқса техник фанлар зиёлилари бозорда савдо қилишга мажбур эдилар. Бу ҳам воқеилик эди, буни яшириш керак эмас ва ёддан ҳам чиқармаслик керак. Ўшаларнинг фарзандлари ҳиссиётларини тасаввур қила оласизми? Кечагина ҳурматли ва таниқли муҳандис, технолог бўлган ота-оналари бир кунда ҳеч ким бўлмай қолдилар. Лекин мана 20 йил ўтиб мен бозордаги савдогардан энди касбинг нима, деб сўрамайман. Баъзилар савдоларини яхши йўлга қўйиб, муваффақиятли ишбилармонларга айландилар, уладан ҳам ўрта табақа шаклланди.\nТўрт ой олдин ўғил набира кўрдим. Қизим билан уни қайси мактабга бериш кераклигини аллақачон муҳокама қиляпмиз. Қизим рус тилини, адабиётни ўргансин, дейди. Лекин бунинг иложи йук. Хуллас, ана шундай муаммоларимиз бор албатта. Лекин кундалик ҳаёт нуқтаи назаридан бу ерда яшаш тинч ва осойишта. Эстонияда кундалик ҳаёт нуқтаи назаридан ҳамма нарса яхшилаб ўйлаб чиқилиб, тартибга солинган. Бу ерда жуда кўп ишингни Интернет орқали амага оширса бўлади. Янги пасспорт керакми- интернет орқали. Бирон нарса ҳақида ҳужжат ё справка керакми- интернет орқали. Хеч кимнинг олдига бориб ялинмайсан, кутмайсан, вақт кетказмайсан. Шунинг учун коррупция ҳоллари ҳам жуда кам.


17:54 27.06.2019 (Янгиланган 17:56 27.06.2019)\n1 июндан бошлаб ниқоб режими кучайтирилади, пойтахтда ресторан, кафе, бар ва бошқа овқатланиш корхоналари ҳозирча ишламай туради.\nТОШКЕНТ, 28 май - Sputnik. Москва мэри Сергей Собянин ўзини ўзи яккалаш режимини 14 июнга қадар узайтирди.\nШундай қилиб, пойтахтда ҳозирча ресторан, кафе, бар ва бошқа овқатланиш жойлари фаолияти тўхтатитиб турилади. Улар фақат таомни олиб кетиш ёки етказиб бериш хизматларини кўрсатишлари мумкин.\nМосквада барча ноозиқ-овқат савдо дўконларини очилади. Гўзаллик салонлари, сартарошхоналар, спа-марказлари, ҳаммомлар эса ёпиқлигича қолади.\nБундан ташқари, 1 июндан бошлаб ниқоб режими кучайтирилади. Кўчага чиқишда ниқоб тақиш керак бўлади, шу жумладан спорт билан шуғулланаётганда ҳам. Жамоат транспортида, ишда, дўконларда, дорихоналарда, кўп тармоқли марказларда (МФЦ) ва бошқа ҳар қандай муассасаларда қўлқоплардан фойдаланиш керак.\n12:39 28.05.2020 (Янгиланган 12:47 28.05.2020)\nВладимир Путин томонидан ишдан бўшатилган Чувашия раҳбари Михаил Игнатьев президент устидан судга арз қилди — Олий суд давлат раҳбарининг ишончини йўқотгани сабабли регион раҳбарининг ваколатини муддатдан олдин бекор қилиш тўғрисидаги фармонига қарши маъмурий даъво аризасини қабул қилди.\nИгнатьев январ ойининг охирида - ФВВ минтақавий бошқармасида юз берган хунук воқеадан сўнг ишдан бўшатилган эди — ўшанда амалдор офицерни янги ўт ўчириш машинаси калитини олиш учун сакрашга мажбур қилган.\nУшбу хабар дарҳол кўпсонли миш-мишларни келтириб чиқарди — минтақага қаршилик, ҳукумат ишончини йўқотиш ва ҳатто Ҳукуматда муқаддас тушунчаларнинг қадрсизланиши ва буларнинг ҳаммаси бежизга эмас, булар ортида Кремльдаги кураш турибди! Тез орада маълум бўлдики, ишдан бўшатилган амалдор кўпдан буён ўпкаси яллиғланиши ва коронавирусга чалинган, деган гумон билан касалхонада ётган экан. Аммо ҳаводан сиёсий қаср қуришни ёқтирадиганларни бу ҳам тўхтата олмади. Ҳеч қачон бунақаси бўлмаган - Олий суд президентга нисбатан арзни шунчаки қабул қилиши мумкин эмас!\nАслини олганда Путинга нисбатан арз маҳаллий сиёсатда ҳеч нарсани ўзгартирмайди — гап бу ерда ҳатто Игнатьевда бу ишни ютиш ва ўз лавозимига қайтиш учун имконият йўқлигида ҳам эмас. Президент билан судлашиш ҳеч кимга ман этилмаган, масала бу ерда ушбу ҳаракатларнинг қанчалик асослилигида. Юридик ва сиёсий жиҳатдан — агар юридик нуқтаи назардан Игнатьев ўз шикоятининг ҳуқуқий жиҳатдан келажаги йўқлигини тушунган ҳолатда ҳам, президент қарорига эътироз билдиришга ҳақли бўлса, унинг ҳаракатларида сиёсий таркибни излашнинг кераги йўқ. Табиийки, Игнатьевнинг арзидан турли-туман "трансфер гувоҳлари" бўлмиш - сиёсатшунослар ва телеграм-каналларидаги аноним псевдоаналитиклар ўз мақсадида фойдаланишга ҳаракат қилишмоқда. Улар ҳам нима биландир шуғулланиши керак-ку, ахир, бош вазир ким бўлиши-ю, Собянин қачон "тахтдан қулаши", "пандемия фонида ҳукумат федерал маркизининг кучсизланиши хавфли тенденциялари" тўғрисида фол очишдан ташқари. Дарвоқе, карантиндан олдинги даврда улар фақат шундай ишлар билан шуғулланганди. Ҳозир эса собиқ губернаторнинг давлат раҳбарига арзидек ажойиб бир совға қўл келаётган экан, қандай қилиб улар бундан яширин маъноларни изламасин?\nПрезидент фармонидан норозилик аризаси қандай пайдо бўлгани ҳақида тасдиқланмаган икир-чикирларга тўхталиб ўтирмаймиз - мавжуд маълумотга кўра, бу аризани ўтмишда республикада фаолият юритган Олий суд аъзоларидан бири қабул қилган. Ҳатто шундай бўлган тақдирда ҳам бунинг ёмон томони йўқ, қарор ҳар қандай ҳолатда қонунга мос равишда қабул қилинади.\nУ эса жуда оддий - қонунчиликка мувофиқ, президент ишончни йўқотгани муносабати билан регион раҳбарини лавозимдан озод қилишга ҳақли. Давлат раҳбари регион раҳбарига ишонмай қўйиши учун сабаблар турлича бўлиши мумкин - дейлик, ўз мажбуриятларини лозим даражада бажармаётганидан тортиб, аниқланган коррупция ҳолатларигача. Шу билан бирга президент ҳеч кимга ниманидир тушунтиришга мажбур эмас.


Дастлаб мурожаат муаллифлари билан ҳоли тарзда суҳбатлашилди. Улардан бири Жиноят кодексининг 273-моддаси 5-қисми билан айбланиб, эҳтиёт чораси сифатида қамоққа олиниб, 4-сон тергов ҳибсхонасида 2022 йил январь ойининг 21 кунидан буён сақланаётганини маълум қилди. Унинг қайд этишича, юрак касаллигидан узоқ йиллардан буён даволаниб келган. Қамоққа олингандан кейин соғлиги ёмонлашиб, РШТЁИМ Бухоро филиалининг кардио реанимация (жонлантириш) бўлимида даволанган. Сўнгра яна ҳибсхонасига юборилган ва ҳибсхонанинг тиббий бўлимида даволанмоқда. Мурожаатчи ҳибсхона тиббий бўлимида унга зарур ихтисослаштирилган тиббий ёрдам бериш имконияти тўлиқ бўлмаганлиги сабабли, аҳволи яхшиланмаётганлигини ва шифокорлар ҳам унинг соғлигидан хавотирда эканлигини билдирди. Маҳбус минтақавий вакилдан унга нисбатан қўлланилган эҳтиёт чорасини енгилроғига алмаштиришда ва малакали тиббий ёрдам олиб, ихтисослаштирилган касалхонада даволанишида амалий ёрдам сўради.\nМинтақавий вакил Абира Ҳусейнова мурожаатчига нисбатан суд-тиббий экспертизасини тайинлашни сўраб мурожаат қилди. Экспертиза натижасига кўра, мурожаатчининг важлари кўриб чиқилади.\nШунингдек, қабул давомида махбуслардан апелляция суди мажлисларида минтақавий вакилнинг кузатувчи сифатида иштирок этиши, судларда адвокат иштирокини таъминлашда амалий ёрдам кўрсатилиши ва бошқа масалаларда мурожаатлар келиб тушди ва улар минтақавий вакил назоратига олинди.\nОмбудсманинсон ҳуқуқлариМурожаатларМинтақавий вакил


Бу йил ёз кутилганидек рекорд даражада иссиқ бўлдими? | Qalampir.uz\nБу йил ёз кутилганидек рекорд даражада иссиқ бўлдими?\nБу қизиқ\t29 Август 2020 14:43 5198\nЁз фасли тугаб бормоқда. 2020 йил ёзи рекорд даражада иссиқ бўлиши мумкинлиги айтилганди. Бу тахминлар ўзини оқладими? Гидрометеорология хизмати маркази якунланаётган ёз қандай ўтгани ҳақида кузатувлари натжасини эълон қилди.\nУнга кўра, бу йилги ёз фасли умумий олганда унчалик иссиқ бўлмаган. Ёз ойларидаги ўртача ҳарорат меъёрий қийматларга яқин бўлган.\nҚайд этилишича, бу ёзда баъзи кунлардагина кундузги ҳарорат 37-39 даражагача, мамлакат жануби ва шимолий туманларда айрим жойларда 40-42 даражагага етди.\nБироқ шунда ҳам июль ойи ўтган 2019 ва 2018 йил июлларига қараганда бироз салқин келди. Бу йиллар метеорологик кузатувлар даврида энг иссиқ йил бўлгани қайд этилган ва Ўзбекистон ҳудудида энг иссиқ йиллар бешталигига кирганди.\n“Тошкентда масалан, ўтган йилда кетма-кет 13 кун давомида кундузги ҳарорат 40 даражадан юқори бўлиб 43 даражагача етган. Мамлакатимиз шимоли, жануби ва чўл зонасида 44-46 даражагача, айрим пунктларда эса 48 даража бўлгани қайд этилган.\nОдатда ёз даврида республикамиз ҳудудининг катта қисмида ёғингарчилик камдан-кам кузатилади. Бу йил ҳам деярли шундай бўлди. Тошкент вилояти ва Фарғона водийси вилоятларининг тоғли ва тоғолди ҳудудларида маҳаллий қисқа муддатли, момақалдироқли ёмғирлар кўпроқ ёғди”, дейилади Ўзгидромет хабарида.\nАвгуст ойининг охирига келиб эса Ўзбекистонда ёз фасли учун умуман хос бўлмаган жараёнлар кузатилган.\n26 августда республика бўйича ҳарорат кескин пасайиб, момақалдироқли ёмғирлар ёғиб ўтди. Об-ҳавонинг бундай ўзгариши айниқса Ўзбекистоннинг марказий туманларида авж олди. Тошкент, Самарқанд, Жиззах, Сирдарё вилоятларида ёғингарчилик кучли ва давомли бўлди. Тошкентда шу куни 1 мм ойлик нормада ёққан ёғинлар миқдори 17 ммни ташкил қилди.\n24 Январь 21:32 41561\n23 Январь 11:45 40701\n24 Январь 13:55 32459\n25 Январь 09:19 29073\n24 Январь 14:11 28300


Йордан Радичков (1929-2004; Болгария) | www.ziyouz.uz\nБош саҳифа Жаҳон насри онлайн антологияси Йордан Радичков (1929-2004; Болгария)\nРубрика: Йордан Радичков (1929-2004; Болгария)\nЙордан Димитров Радичков — ёзувчи, драматург. Болгариянинг Калиманица қишлоғида туғилган. “Қалбинг одамлар дарди билан тирик”, “Эчки соқоли”, “Уруш алифбоси”, “Отлар ҳақида хотира” ҳикоялар тўпламлари, “Ҳамма ё ҳеч ким”, “Палахмон” каби романлар ҳамда “Парвоз умиди” ва “Ўтинчдан умид борми?” сингари пьесалар муаллифи. Асарлари дунёнинг кўплаб тилларига ўгирилган.\nЗамҳарир қиш кунларининг бирида овдан қайтаётиб “Лудогорь” ёқалаб чанада келардим. Четан арава одам билан лиқ тўла, баъзилар аравакашларнинг орқасида олдинга қараб, бошқа бировлари тескари – орқа ўгириб, учинчилари ноқулайроқ – ёнламасига ўтириб олишган, йўловчиларнинг ҳаммаси ҳориб-чарчаган, аёз забтидан совуқ қотган, давоми…


Бугун Ўзбекистонда кутилаётган об-ҳаво маълумоти эълон қилинди - Darakchi\nЖАМИЯТ 25.11.2020, 07:30\nТеглар: Ўзбекистон, об-ҳаво\nЎзбекистон Гидрометеорология хизмати 25 ноябрь куни учун об-ҳаво маълумотини эълон қилди. Унга кўра:\nҲаво ўзгариб туради, куннинг иккинчи ярмида бироз қор ёғиши мумкин. Кечаси ва эрталаб туман тушиши мумкин. Шамол ғарбдан 5-10 м/с тезликда эсади. Ҳарорат кечаси 3-5° совуқ, кундузи 2-4° илиқ бўлади.\nҲаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 8-13° совуқ, кундузи 0-5° илиқ бўлади.\nҲаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7° совуқ, кундузи 2-7° илиқ бўлади.\nҲаво ўзгариб туради, баъзи жойларда бироз қор ёғиши мумкин. Баъзи жойларга туман тушиши мумкин. Шамол ғарбдан 7-12 м/с тезликда эсади. Ҳарорат кечаси 0-5° совуқ, кундузи 0-5° илиқ бўлади.\nҚАШҚАДАРЁ ВА СУРХОНДАРЁ ВИЛОЯТЛАР\nҲаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5° совуқ, кундузи 2-7° илиқ бўлади.\nҲаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5-10 м/с тезликда эсади. Ҳарорат кечаси 3-8° совуқ, кундузи 0-5° илиқ бўлади.\nҲаво ўзгариб туради, баъзи жойларда бироз қор ёғади. Баъзи жойларга туман тушиши мумкин. Шамол ғарбдан 7-12 м/с тезликда эсади. Ҳарорат кечаси 5-10° совуқ, кундузи 3° совуқ-2° илиқ бўлади.\n"Ўзгидромет" 20 январ, чоршанба куни кутилаётган об-ҳаво ҳақида маълумот берди.ТОШКЕНТ ШАҲРИҲаво ўзгариб туради, кечаси ва эрталаб ёмғир ёғади, кундузи ёғингарчилик кутилмайди. Шамол шарқдан 3-8 м/с...\nЭртага Ўзбекистоннинг айрим ҳудудларида 20 даража совуқ бўлади\nГидрометеорология хизмати маркази эртага, 7 январь куни Ўзбекистонда кутилаётган об-ҳаво ҳақида маълумот берди.Тошкент шаҳрида ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин....\nҲарорат яна кўтарилишни бошлади: об-ҳаво маълумоти\nЎзбекистон Гидрометеорология хизмати 26 ноябрь куни учун об-ҳаво маълумотини эълон қилди. Унга кўра,ТОШКЕНТ ШАҲРИҲаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол...


«MEDIA PARK BOZORI» савдо мажмуаси\nтартиб қоидаларидан кўчирма\n“Савдолашинг энди буни имкони бор” – энди харидорлар маиший электроника махсулотларни савдолашиб харид қилиш имконига эга.\nМахсулотлар баҳоси нархномада белгилаб қўйилган бўлиб, янги харидорларни жалб қилиш ва мавжуд харидорларни сақлаб қолиш, харидорларни рағбатлантириш ва савдо ҳажмини ошириш мақсадида мажмуа тадбиркорлари чакана савдони амалга оширишда харидорларга савдолашиш имконини бермоқда.\nСавдолашиш бу – харидор ва сотувчи ўртасида махсулотни сотиш ва сотиб олиш, махсулот баҳосини белгилаш ҳамда мазкур жараёнда юзага келадиган бошқа муносабатларни тартибга солиш ҳақидаги келишув. Мазкур келишув Ўзбекистон Республикаси чакана савдо қоидаларига риоя қилган ҳолда амалга оширилади.\nСавдолашиш бу – томонлар келишувига асосан махсулотни нархномада белгилаб қўйилган баҳодан арзонроққа сотиш ва сотиб олиш.\nСавдолашиш жараёнида сотувчининг махсулотларни нархномада белгилаб қўйилган баҳодан қимматроққа сотиши, харидорни қўшимча махсулот сотиб олишга мажбурлаши, рақобатчиларни обрўйсизлантириши, тўлов турини чеклаши ҳамда савдо қоидаларига зид бўлган хатти-ҳаракатларни амалга ошириши таъқиқланади.\n“Арзонини топсангиз пулингизни қайтарамиз”– “MEDIA PARK BOZORI”дан махсулот харид қилган харидор айнан шу махсулот бошқа савдо дўкони ёки бошқа турғун савдо шахобчасида арзонроқ баҳода сотилганлиги исботини қилса, орадаги мусбат фарқ суммаси харидорнинг истагига кўра “MEDIA PARK BOZORI” тадбиркорлик субъекти томонидан айнан харидорга қайтариб берилади.\nХаридор фарқ суммасини қайтариш ҳақида сотувчига ёзма ариза тақдим этган кунидан бошлаб уч банк иш куни мобайнида. Аризада банк пластик карта рақами ва банк ҳисоб рақами кўрсатилиши шарт. Илова сифатида харидор ва банк пластик карта эгасининг паспорт нусхаси тақдим этилади.\nАгар харидор махсулот учун тўловни бошқа шахснинг банк пластик картаси орқали амалга оширган бўлса, мусбат фарқ суммасини қайтариш ҳақидаги ариза банк пластик картаси эгаси томонидан ёзиб тақдим этилиши керак.\nВАУЧЕР кўринишида қайтариш:\n“MEDIA PARK BOZORI” тадбиркорлик субъекти томонидан харидорга кейинги харид учун мусбат фарқ суммасига тенг миқдордаги қимматли қоғоз ҳисобланмайдиган ВАУЧЕР 10 дақиқа мобайнида тақдим этилади. Харидор мазкур ВАУЧЕРдан имтиёз сифатида кейинги хариди учун фойдаланади.\n“MEDIA PARK BOZORI”дан сотиб олинган махсулотнинг бошқа савдо дўкони ёки бошқа турғун савдо шахобчасида арзонроқ баҳода сотилганлиги харидор томонидан қуйидагиларни сотувчига тақдим этиш орқали исботланади:\nБошқа савдо дўкони ёки бошқа турғун савдо шахобчасидаги айнан шу махсулот нархномаси расми;\nБошқа савдо дўкони ёки бошқа турғун савдо шахобчаси тадбиркорлик субъектининг айнан шу махсулот учун берилган касса ёки товар чеки нусхаси;\nБошқа савдо дўкони ёки бошқа турғун савдо шахобчаси тадбиркорлик субъектининг айнан шу махсулот учун тақдим этган мувофиқлик сертификати нусхаси.\nМазкур ҳужжатлар уни тақдим этган тадбиркорлик субъектининг имзоси ва муҳри(мавжуд бўлса) билан тасдиқланган бўлиши шарт.\nҲар бир тақдим этилган юқоридаги исботлов ҳужжатлар битта ҳолат бўйича қабул қилинади.\nМахсулотнинг “MEDIA PARK BOZORI”дан ва бошқа савдо дўкони ёки бошқа турғун савдо шахобчасидан сотиб олинган кун битта кунда бўлиши мусбат фарқ суммасини қайтаришнинг асосий шартларидан бири ҳисобланади.\nЮқоридагиларга қўшимча равишда баҳосида мусбат фарқ мавжуд бўлган махсулотнинг “MEDIA PARK BOZORI”дан сотиб олинганлиги ҳақида кафолат талони, касса ёки товар чеки асли “MEDIA PARK BOZORI” тадбиркорлик субъектига таққослаш учун кўрсатилиши шарт.\nХаридор махсулот баҳоси ўртасидаги мусбат фарқни қайтаришни махсулот “MEDIA PARK BOZORI”дан харид қилинган вақтдан бошлаб 48 соат мобайнида талаб қилишга ҳақли.\nХаридор “MEDIA PARK BOZORI”га сотиб олган махсулотини бошқа савдо дўкони ёки бошқа турғун савдо шахобчасида айнан шу махсулотнинг арзонроқ эканлиги важи билан қайтариб бериши ва пул маблағларини қайтаришни талаб қилишга ҳақли эмас.\nХаридор 2017 йил 14 июл куни “MEDIA PARK BOZORI”дан 1 000 000 сумлик АПТ-100 русумли телевизорни харид килди. 2017 йил 15 июл куни харидор айнан шу русумли телевизор бошқа савдо шахобчаси (дўкон, магазин)да 950 000 сўмга сотилганидан хабардор бўлди. Харидор 2017 йил 16 июл (48 соат)дан кечикмай “MEDIA PARK BOZORI”га ташриф буюриши ҳамда белгиланган ҳужжатларни сотувчига тақдим этиб, орадаги мусбат фарқ яъни, 50 000 сўмни қайтариш ҳақида тегишли тартибда ариза билан мурожаат қилиши шарт. Юқоридагиларга асосан харидорга тўлов шаклидан келиб чиқиб ёки нақд пул ёки банк пластик картасига пул қайтарилади ёки 50 000 сумлик ВАУЧЕР тақдим этилади.


Тошкентда “Абу Сахий” бозорига бепул электр автобус қатнови йулга қўйилди\nТошкентда “Абу Сахий” бозори терминали билан бепул электр автобуси ишлай бошлади\n12 Dekabr 13:06 Жамият\nБЕПУЛ электроавтобус “Абу Сахий” бозори\nЎзбекистон пойтахтида “Абу Сахий” бозорига электр автобуси йулга қўйилди, у шаҳарнинг барча муҳим нуқталарини йуловчиларни бепул ташийди.\nАвтобус “Чилонзор” метро бекатидан ҳаракатланиб, Шуҳрат кўчаси, “Тошкент” автовокзалида, “Алгоритм” массивида ва бошқа бир қатор манзилларда тўхтаб туради.\n“Абу Сахий” бозори маъмурияти Хитойдан электроавтобус харид қилган, у замонавий кондиционер тизимлари билан жиҳозланган, пандус ва жойлашувни кузатиш тизими мавжуд.\nБозор маъмурияти йуналишдаги ҳаракат мунтазамлигини ошириш мақсадида яқин вақт ичида яна бир нечта автобус олиб келишни режалаштирмоқда.\nАввалроқ Қуйлюк бозори Тошкент вилоятига кўчиши ҳақида хабар берган эдик. Бу ерда замонавий улгуржи савдо маркази ташкил этилиб, пойтахтдан йуловчи ташиш учун бепул автобуслар ташкил этиш ҳам режалаштирилган.\nТошкентлик мактаб ўқувчиларига стипендия тўланади


ОАВда Анжелина Жолининг оғир аҳволи ҳақида ёзилиши давом этмоқда\n16:48 / 07.04.2016\nАмерика таблоидлари Ҳолливуднинг машҳур актрисаси Анжелина Жолининг саратон, анорексия ва паранойид касалликларига чалингани ва ҳаттоки шифохонага ётқизилгани ҳақида хабар бериб бонг уришмоқда. Жумладан, National Enquirer нашри бу ҳақида маълум қилган.\nЖурналистлар Жолининг бўйи 1.69 см бўлишига қарамасдан, унинг вазни 35 килограммгача тушиб кетганини маълум қилишди. Бироқ актриса ўзини аввалги ҳолатига келтиришга ҳаракат ҳам қилмаяпти ва овқатдан воз кечяпти. Мақолада шу сабабли у шифохонага ётқизилгани айтилган. Унинг турмуш ўртоғи, таниқли актёр Брэд Питт Жолини таом ейишга мажбурлаш учун унга ажрашиш билан таҳдид қилган.\nАнжелина Жолининг соғлиғи билан боғлиқ муаммолар ҳақидаги маълумотни унинг сўнгги суратлари ҳам тасдиқлайди. Хусусан, яқинда матбуотда Жолининг Грециядаги суратлари пайдо бўлди, бу ера у БМТнинг хизмат сафари доирасида суриялик қочқин болалар билан учрашди. Унинг мухлислари ўшандаёқ актрисанинг ўзи ҳам шу одамлар каби ёрдамга муҳтож эканини таъкидлашганди. Греция бош вазири Алексис Ципрас билан кечган учрашувда эса Анжелина шу қадар чарчаган ва нимжон кўриндики, журналистлар у ҳушини йўқотиши мумкинлигидан деб хавотирга тушишди.\nҲолливуд юлдузининг мухлислари фикрича, Жолининг ҳозирги аҳволи унинг руҳий кечинмаларига боғлиқ, у 2007 йилда онаси саратон касаллигидан вафот этгандан сўнг озишни бошлади.\n2013 йилда эса Анжелина иккиламчи мастэктомия қилдирди, бир йил аввал саратон хавфидан қутулиш мақсадида тухумдонларини олдириб ташлади.


Қонун лойиҳасини такомиллаштириш бўйича таклифлар берилди\n2020 йил 19 февраль куни Олий Мажлис Қонунчилик палатасида Мудофаа ва хавфсизлик масалалари қўмитаси томонидан ЎзЛиДеП фракцияси билан ҳамкорликда давра суҳбати ўтказилди.\nУнда “Транспорт воситалари эгаларининг фуқаролик жавобгарлигини мажбурий суғурта қилишга доир қонун ҳужжатлари такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги қонун лойиҳасини такомиллаштириш масаласи муҳокама марказида бўлди.\nТаъкидланганидек, қонун лойиҳаси “Илм, маърифат ва рақамли иқтисодиётни ривожлантириш йили” Давлат дастурининг 56-банди “Йўл-транспорт ҳодисаларини расмийлаштиришнинг “Европротокол” тамойилларига асосланган соддалаштирилган тартибини жорий этиш” вазифаси ижросини таъминлаш мақсадида ишлаб чиқилган.\nМамлакатимизда йўл-транспорт ҳодисаларининг катта қисми тан жароҳатлари билан боғлиқ бўлмаган ҳолда содир этилаётган бўлиб, статистик маълумотларга кўра, бундай йўл-транспорт ҳодисаларининг сони 2018 йилда 13 701 та, 2019 йилда 23 246 та ҳамда 2020 йилда 16 023 тани ташкил қилган.\nАмалдаги қонунчилигимизда йўл-транспорт ҳодисасини ҳуқуқни муҳофаза қилувчи органлар ходими иштирокисиз расмийлаштириш механизми мавжуд эмас. Натижасида барча йўл-транспорт ҳодисалари бўйича ишлар суд томонидан кўриб чиқилиб қарор қабул қилинмагунига қадар фуқаролар мажбурий суғурта қилиш шартномасига асосан суғурта товонини олиш имкониятига эга бўлмайдилар.\nТан жароҳатлари билан боғлиқ бўлмаган йўл-транспорт ҳодисаси содир бўлганда фуқаролар ўзаро бир-бирларига даъволари бўлмаган ҳолатларда ҳам ҳодиса жойига ҳуқуқни муҳофаза қилувчи органлар ходимини чақиришга мажбур бўлмоқдалар. Мазкур ҳуқуқбузарликлар умумий асосларига кўра, баъзи ҳолатларда 2 ойлаб кўрилади ҳамда фуқароларнинг ҳуқуқни муҳофаза қилувчи органларга ва судларга қатнаб, ортиқча овора бўлишларига ҳамда жарима тўлашларига сабаб бўлмоқда.\nИшлаб чиқилган қонун лойиҳасида тан жароҳати билан боғлиқ бўлмаган йўл-транспорт ҳодисасини ҳуқуқни муҳофаза қилувчи органлар ходими иштирокисиз расмийлаштириш асослари, қоидалари ва тартиби белгилаб бериляпти.\nДавра суҳбатида иштирокчилари томонидан қонун лойиҳасини такомиллаштириш юзасидан бир қатор таклифлар берилди. Қонун лойиҳасидаги камчиликлар бартараф этилди.\nБерилган таклифлар қонун лойиҳасини иккинчи ўқишга тайёрлаш жараёнида инобатга олинидиган бўлди.\nКўришлар сони: 116


Adabiyot muallimi (hikoya). Abdulla Qahhor - Giyos/FORUM\nGiyos/FORUM » ERKIN MAVZU » MUTOLAA (Mashxur va qiziqarlilari) » Adabiyot muallimi (hikoya). Abdulla Qahhor (Hikoya)\nAdabiyot muallimi (hikoya). Abdulla Qahhor\nGiyos Дата: Среда, 09.10.2013, 10:38 | Сообщение # 1\nЎзининг айтишига кўра "нафис адабиёт муаллими" ўртоқ Боқижон Бақоев оғилга кириб таъби хира бўлди: сигирнинг қулоғига яна кана тушибди! Канадан ҳам кўра сигир унинг аччиғини келтирди: канани терай деса қўймайди — бошини силкийди, пишқиради.\n— Нима учун? Тақиқ қилинганми? Ким айтди? Мен ай-тиб эдимми? Тўғри, мумкин эмас... албатта, мумкин эмас...\n— Сиз уйда экансиз, билсам, дафтаримни олиб келар эканман... эсизгина...\n— Техникумдан рабфакка ўтибсан, деб эшитдим, ростми? — деди.— Ҳимм... яхши қилибсан. Рабфакка ўт, деб мен айтиб эдим шекилли? Ҳимм... Ауфф, зарда бўлибман... Рабфак яхши. Мен бир борган эдим. Кантселяриянинг эшигига практикум деб ёзиб қўйипти. Тўғри эмас. Практикум, минимум, максимум булар ҳаммаси лотинча ёки лотинчага яҳин сўзлар. Мен, шахсан шундай деб биламан.\n— Боқижон ака,- деди қиз уялиброқ,- бир нарсани сиздан сўрамоқчи эдим: биз синфда Чеховнинг "Уйқу истаги"ни ўқидик, гўдакни ўлдирган қизни суд қилмоқчимиз. Даъвогар гўдакнинг онаси — Раҳима бўлади, қораловчи — Шарифжон. Судялар ҳам бўлади. Мен қизни оқлаб, бутун гуноҳни унинг хўжайинига, ёш қизни бу қадар бераҳм эксплуататсия қилган кишига қўймоқчиман. Мана шу... Шуни ёздим. Шу тўғрида сизнинг фикрингизни билмоқчиман. Чехов шундай демоқчи эмасми?\n— Нафис адабиёт дарсини сизларга ким беради? Ҳакимов? Ахмоқ одам! Ўз устида ишламайди. Савол аломати ҳаммавақт"ми" дан кейин қўйилади десам, кулади. Гап бунда ҳам эмас...\n— Чучварадан кейин чой жуда яхши кетади-да,— деди юзидаги терни артиб,— Ҳимм... соқол ҳам ўсипти, сартарош бўлмаса одамлар маймун бўлиб кетар эди. Маймун, жуни тўкилиб, одам бўлган. Бу ҳақда Энгелснинг фикри бор...\n— Чеховми? Ҳимм... буржуазия реализми тўғрисида сўзлаганда, энг аввал унинг объектига диққат қилиш керак. Буржуазия реалистлари тушунган, улар акс эгтирган объектив воқеликни англаш лозим бўлади. Турган гапки, Чеховнинг ижоди бошдан-оёқ, бутун моҳияти билан илк буржуазия реализми, яъни... ҳимм... Мукаррам, товуққа мояк қўйдингми? Қўйиш керак, бўлмаса дайди бўлиб кетади... Тавба, товуқдан аҳмоқ жонивор йўқ — мояк қўйсанг туғади! Нима гучун мояк қўйсанг туғади? Хўроз нима учун саҳарда қичқиради? Ажойиб психология! Биология ўқийсизларми?\n— Ҳимм...- деди Бақоев,-Чехов тўғрисида ўзимнинг фикрим бор. Бошқалар нима деса десин, ҳар ҳолда унинг дунёга қарашида... Унинг дунёга қараши Пушкин ва Лермонтовларнинг дунёга қарашидан фарқ қилади. Бир давр, бир синф, бир мамлакат ёзувчилари бўлишларига қарамасдан, мутлақо фарқ қилади!\n— Сизлар қайси Чехов тўғрисида гапираётибсизлар? Чойдан қуй!.. Бу Чехов ҳақидами? Тўғри, бу 1904 йилнинг биринчи ярмидами, иккинчи ярмидами ўлган... Бошқа рўмолча бер, бундан пиёз ҳиди келаётипти. Мен ана у Чехов, илк буржуазия реализмининг намояндаси бўлган Чехов ҳақида сўзлаётибман.\n— "Уйқу истаги" қайси Чеховники? — деди Ҳамида.\n— Ҳеч шубҳасиз бу Чеховники. Бу нарса биринчи марта "Современник" журналида босилган.\nШундан кейин ўртоқ Боқижон Бақоев узундан-узоқ сўзлаб кетди. Унинг нима тўғрида сўзлаётганини Ҳамида билмас эди. Детирдинг деган аллақандай машҳур танқидчи Шеллинг деган ёзувчига "сен дастёрга зор бўлгунча ўғлинг дастёр бўлади" деб хат ёзган; Маркс Добролюбовни Меринг билан бир қаторга қўйган; Стендинг деган аллақандай бир драматург ўлар чогида Демпинг деган бир танқидчига: "Агар бутун жониворларни худо яратган бўлса, мен унинг завқига қойил эмасман, эчкиемар ҳам жонивор бўлдими?" деган...\nҲамида мезбонлар билан хайрлашиб кўчага чиққанда қоронғи тушган эди; "Уйқу истаги" тўғрисида поччасидан ҳеч қандай фикр ололмади. Унинг сўзларидан нима олгани ҳақида ўзига ҳисоб берар экан, ғувиллаб турган бошида шун-дан бошқа ҳеч нарса йўқ эди: практикум, минимум, максимум; Детирдинг, Стендинг, Шеллинг, Меринг, Демпинг...


Женевада Украинадаги вазият муҳокама қилинади\n02 декабр 2020, Тошкент вақти: 21:37\n17 апрель куни АҚШ, Россия, Украина ва Европа Иттифоқининг олий мартабали расмийлари Женевада Украина бўҳрони масаласида учрашув ўтказади.\nУчрашувда Украинадаги бир қатор шаҳарларда россияпараст айрмачилар фаоллаша бошлагани муҳокама қилиниши кутилмоқда.\n16 апрель куни россияпарастлар томондан Краматорск шаҳрида 6 та бронемашина тортиб олинган. Айрмачилар Донецк шаҳар маъмуриятини штурм қилган. Украина ташқи ишлар вазири Андрей Дешчица учрашувда Россиядан айрмачиларнинг “террорчилик ҳаракатларини қўллаб қувватлашни “ тўхтатишни талаб қилишини айтди.\nРоссия ташқи ишлар вазири Сергей Лавров ва АҚШ Давлат котиби Жон Керри ҳам мазкур учрашувда иштирок этади.


15:10 / 12.03.2018\nЎтган ҳафта мобайнида жойлардан Kun.uz сайтимизга келиб тушган мурожаатларнинг аксарияти бозор муаммоси ҳақида бўлди. Мазкур мурожаатларда бу ишлар бажарилиши учун қонуний асос мавжудми деб сўралган. Lex.uz манбасидан ўрганилган маълумотга кўра, 2017 йил 27 март куни Ўзбекистон Республикаси Президентининг ПҚ-2853 сонли қарори чиқарилган.\nЎтган йиллар мобайнида олиб борилган ислоҳотларга қарамасдан, дейилади қарорда, аксарият деҳқон бозорларида хавфсизлик чоралари, хусусан бино ва иншоотларда ёнғин хавфсизлиги талаблари, санитария қоидалари ва нормалари, гигиена нормативлари тўлиқ инобатга олинмаганини, шунингдек бозор ҳудудларига яқин масофаларда жойлашган автотранспорт воситаларини вақтинча сақлаш жойлари етишмаслиги каби ҳолатлар сотувчи ва харидорлар учун муайян ноқулайликлар туғдираётганини кўрсатди.\nҚарор асосида деҳқон бозорларининг мамлакат иқтисодиётидаги, аҳолининг кундалик ҳаётидаги ўрни ва аҳамиятини инобатга олиб ҳамда харидорлар учун қулай шароитлар яратиш, савдони ташкил этиш соҳасида замонавий талабларга мувофиқ савдо хизмати кўрсатишнинг илғор тажрибаси ва юксак маданиятини кенг тарғиб қилиш ва изчил жорий этиш, мавжуд деҳқон бозорларини шарқона ва миллий меъморчилик анъаналарини ҳисобга олган ҳолда замонавий савдо мажмуалари тарзида мукаммал реконструкция қилиш мақсад қилинган.\nАйни шу ўринда бир неча саволлар пайдо бўлади кишида:\n1. Миллионлаб маблағ сарфланиб таъмирланган, қайта қурилган бозорлар яна бузиладими?\n2. Шу вақтгача ўйланмасдан сарфланган маблағларга ким жавоб беради ва мансабига совуққонлик билан қараётган мансабдор шахслар тақдири нима бўлади?\n3. Бино ва иншоотлар бузилиши туфайли юридик ва жисмоний шахсларга етказилган зарарлар қопланиши қандай амалга оширилади? Ёки тадбиркорлар икки қўлини оғзига солиб қолаверадими?\nБиринчи саволга жавоб «ҳа» бўлади. Ҳаракатлар стратегияси бўйича барчаси режага киритилган. Қисқа ва лўнда қилиб айтамиз, барчаси сўзсиз амалга оширилади. Лекин шошманг, мақолани сўнгги қисмига қадар ёзганларимизни таҳлил қилинг.\nИккинчи савол. Ҳа, бу саволга жавоб бера олмаган мансабдор шахслар жазосини олиши керак. Қонунлар барчага тенг бўлсин. Жиноят қилдингизми, албатта жавоб беришингиз керак, ҳурматли мансабдор шахс. Жиноят кодексининг 207- моддаси айнан мансаб вазифангизга совуққонлик билан қараганингиз учун.\nУчинчи савол. Албатта қонун лойиҳасини ишлаб чиққан шахслар бу жараённи ҳисобга олишган. Улар қонунчилик механизмида ҳар бир деталга эътибор қаратишган. Шунга кўра, қарорнинг 16-бандига назар ташласак, Қорақалпоғистон Республикаси Вазирлар Кенгаши ва вилоятлар ҳокимликлари деҳқон бозорларини реконструкция қилиш ва уларнинг ҳудудида замонавий савдо мажмуалари қуриш ишларини амалга ошириш учун белгиланган тартибда зарур ер участкалари ажратилишини, шунингдек уларнинг ҳудудлари тайёрланишини ҳамда бино ва иншоотлар бузилиши туфайли юридик ва жисмоний шахсларга етказилган зарарлар қопланишини таъминласинлар.\nМазкур қарорнинг бажарилишини назорат қилиш 21-бандига мувофиқ, Ўзбекистон Республикаси Бош вазирининг биринчи ўринбосари — «Ўзбекистон темир йўллари» АЖ бошқаруви раиси ва Ўзбекистон Республикаси Бош вазирининг ўринбосари - Қишлоқ ва сув хўжалиги, қишлоқ хўжалиги маҳсулотларини қайта ишлаш ҳамда истеъмол товарлари масалалари комплексининг раҳбари зиммасига юклатилган.\nЮқоридагилардан хулоса қилиб шуни айтишимиз мумкинки, жойлардаги ҳар бир ижро ҳокимияти органи ходимлари қарор ижроси пайти тадбиркорларга ваҳшийларча муносабатда бўлмай огоҳлантириш берсин. Уларнинг ҳуқуқ ва мажбуриятларини тушунтиришсин. Улар ҳам инсон. Бундан ташқари давлат бюджетига солиқ тўлаб келмоқда. Янги ишчи ўринлари яратишмоқда. Шу билан бирга зарарларни қоплаш масаласига алоҳида эътибор қаратишларини сўраб қоламиз. Президент қарори ахир!\nМахсус мухбир Солижонов З.У.\nРиштонда бузармонлик авжида. Тадбиркорлар хонавайронлик ёқасида\nМадинада тожикистонлик тадбиркор, унинг рафиқаси ва фарзандлари ўлик ҳолда топилди


«Тошшаҳартрансхизмат» нақд пуллар яширилиши ҳолатларини тан олди\n22:15 / 12.06.2015\n11 июнда Франция-Ўзбекистон бизнес форуми давомида «Тошшаҳартрансхизмат» АК вакили компаниянинг лойиҳаларини тақдимот қилиш пайтидаги нутқи давомида компанияда нақд пулларни яшириш ҳолатлари рўй беришини таъкидлаб ўтди.\n“Ҳеч кимга сир эмас, нақд пулларни яширишнинг субъектив сабаблари мавжуд. Шунинг учун бизда жамоатчилик транспортида контактсиз тўловни амалга ошириш тизимини жорий қилиш бўйича ишлар олиб борилмоқда. Компания вакиллари жорий йилда Францияга ташриф буюриб, бу борадаги маҳаллий тажриба билан танишишди”, деб айтди компания вакили.\nВакил бундай тизимнинг Тошкентда татбиқ қилинишининг охирги муддати 2016 йил бўлиши, бироқ барча ишлар шу йилиёқ якунига етказилиши мумкинлигини айтди.\nСмарт-карталар тизимини жорий қилиш учун техник томондан 3-4 ой талаб этилади. Бу ҳақда шу йилнинг бошида “Тошшаҳартрансхизмат” АК бошқарув раиси Отабек Содиқов маълум қилган эди.\nСодиқов бу тизимнинг асосий афзалликлари орасида дифференциялашган тўлов ва тўланган сафарлар таҳлилидан келиб чиқиб йўналиш тармоғини янада оптималлаштириш имкониятини айтди.


Шартномавий муносабат тарафлар манфаатига хизмат қилади - Hudud24.uz\nСуд очеркиШартномавий муносабат тарафлар манфаатига хизмат қилади\nШартномавий муносабат тарафлар манфаатига хизмат қилади\n17:29 / 25-11-2021\nШартнома талаби бажарилиши мажбурий бўлган, уни имзолаган тарафларнинг ҳуқуқ ва манфаатларига хизмат қиладиган, энг муҳими, талаби қонун сингари бажарилиши мажбурий саналган ҳуқуқий ҳужжатдир. Шартнома тушунчаси, уни тузишга оид талаблар ҳамда шартномавий мажбуриятнинг тартиб-қоидалари Фуқаролик кодексида ўз аксини топган.\nАммо кундалик ҳаётимизда шартномавий муносабатнинг аҳамиятини теран англамаётган ёки ўзининг шартномада акс этган мажбуриятини бажармаётган, ҳатто бажаришни хоҳламаётган субъектлар кўп учрайди. Буни иқтисодий судларга киритилаётган даъво аризалар кўламидан ҳам англаш мумкин.\nКелинг, фикрларимизнинг исботи тариқасида айрим ишларга эътиборингизни қаратсак. Масалан, “Ўзтрансгаз” акциядорлик жамиятининг “ҲудудгазФарғона” филиали билан “Жамшид Обод қурилиш” хусусий корхонаси ўртасида юзага келган низони олайлик. Яъни хусусий корхона Фарғона туманлараро иқтисодий судига даъво ариза билан мурожаат этиб, “ҲудудгазФарғона” филиалидан 60.000.000 сўм асосий қарз, 30 000 000 сўм пеня ва суд ҳаражатларини ундиришни сўраган.\nШуни алоҳида таъкидлаш лозимки, тарафлар ўртасидаги низо пудрат шартномасидан келиб чиққан. Суд жараёнида аён бўлишича, 2018 йил 21 сентябрда пудратчи — “Жамшид Обод қурилиш” хусусий корхонаси ва буюртмачи — “Ўзтрансгаз” АЖ “Фарғонагаз” (ҳозирги “ҲудудгазФарғона”) филиали ўртасида 16-сонли пудрат шартномаси тузилган. Унга кўра, пудратчи ўз кучи ва воситалари билан Олтиариқ тумани филиали маъмурий ва ёрдамчи хўжалик биноларини мукаммал таъмирлаш мажбуриятини олган. Қолаверса, шартномада шартнома имзолангандан кейин 10 кун ичида 30 фоиз миқдорида бўнак тўланиши ҳамда 60 кун ичида ишлар бажарилиши назарда тутилган.\nАлбатта, даъво мазмуни юқоридаги пудрат шартномаси бўйича бажарилган ишлар ҳақини ундириш ҳисобланади. Хусусий корхона судга ишлар бажарилганини тасдиқловчи далиллар сифатида ўзи томонидан имзоланган ва 2017 йилнинг март ойи учун тузилган “Бажарилган ишлар далолатномаси”, собиқ “Водийгазтаъминот” унитар корхонаси Олтиариқ туман филиали биносида 60 миллион сўмлик жорий таъмирлаш ишлари амалга оширилгани ҳақидаги санасиз ҳисоб варақ-фактура ҳамда 2021 йил 27, 28 апрель кунлари “Олтиариқ тумангаз” бўлими ходимлари томонидан расмийлаштирилган, лекин унда иштирок этган шахсларнинг таркиби турлича келтирилган далолатномани тақдим этди. Жумладан, даъво аризасига илова қилинган 2021 йил 28 апрелдаги далолатномани “ҲудудгазФарғона” газ таъминоти филиали мутахассиси Ш.Исомитдинов имзолаган бўлса-да, бир кун олдинги далолатномада у кўрсатилмаган. Энг муҳими, даъвогар пудрат ишлари 2018 йилдаги шартнома бўйича бажарилганини тасдиқловчи далилларни, яъни тегишли тартибда расмийлаштирилган ҳамда буюртмачига тақдим этган бажарилган ишлар далолатномаси ва ҳисоб-фактурани тақдим этмади. Судга тақдим этилган 2017 йил март ойида тузилган бажарилган ишлар далолатномасини ва ҳисоб-фактурани эса фақат даъвогар вакили имзолаган холос.\nБундан ташқари, судда даъвогар тилга олинган ишлар 4 йил аввал бажарилганини ҳамда 2017 йилдаги шартнома 2018 йил сентябрь ойида қайта расмийлаштирилиб берилганини таъкидлади. Лекин 2018 йил 21 сентябрдаги шартномада у 2017 йилдаги пудрат шартномаси ўрнига тузилганлиги қайд этилмаган.\nФуқаролик кодексининг 646-моддасида “Агар пудрат шартномасида бошқача тартиб назарда тутилган бўлмаса, буюртмачи бажарилган ишни қабул қилишдан бош тортганида, пудратчи шартномага биноан иш натижаси буюртмачига топширилиши керак бўлган кундан бошлаб бир ой ўтгач ва шундан кейин буюртмачини икки марта огоҳлантирган ҳолда иш натижасини сотиб юборишга, тушган пулни эса, пудратчига тегишли ҳамма тўловларни чегириб ташлаб, нотариал идоранинг депозитига буюртмачининг номига киритиб қўйишга ҳақли. Пудратчи пудрат нарсасини сотиш ўрнига уни ушлаб туриш ёки келтирилган зарарни буюртмачидан ундириб олиш ҳуқуқидан фойдаланишга ҳақли” дея белгиланган. Ана шу асосларга таянган суд даъво талабини рад этиш тўғрисида ҳал қилув қарори қабул қилди.\nЁки “VODIY NEFT INVEST MONTAJ” масъулияти чекланган жамияти судга “FARGONA NEFTNI QAYTA ISHLASH ZAVODI” масъулияти чекланган жамиятидан 312.612.372 сўм асосий қарз ва 62.522.474 сўм миқдорида пеня ундиришни сўраб, мурожаат қилган. Аниқланишича, “VODIY NEFT INVEST MONTAJ” МЧЖ 2019 йил 1 ноябрь куни тузилган 494пр-сонли пудрат шартномасига асосан Фарғона нефтни қайта ишлаш заводининг резервуарлари ҳамда технологик қувурларда 390 миллион сўмлик механик-монтаж ва таъмирлаш ишларини бажарган. Аммо буюртмачи зиммасидаги мажбуриятни бажармай, тўловни ўз вақтида амалга оширмаган. Ҳақдорнинг корхонага қарзини тўлаб бериши юзасидан қилган бир нечта мурожаатлари оқибатсиз қолдирилган.\nФуқаролик кодексининг 631-моддасига мувофиқ, пудрат шартномаси бўйича бир тараф (пудратчи) иккинчи тараф (пудратчи)нинг топшириға биноан маълум бир ишни бажариш ва унинг натижасини пудратчига белгиланган муддатда топшириш мажбуриятини олади, пудратчи эма иш натижасини қабул қилиб олиш ва унинг учун ҳақ тўлаш мажбуриятини олади. Бинобарин, суд “FARGONA NEFTNI QAYTA ISHLASH ZAVODI” МЧЖнинг молиявий аҳволини инобатга олган ҳолда даъвони қисман қаноатлантирди. Яъни корхонадан “VODIY NEFT INVEST MONTAJ” МЧЖ фойдасига 312.612.372 сўм асосий қарз билан бирга 30.000.000 сўм пеня ундириш хусусида ҳал қилув қарори чиқарди.\nХулоса қилиб айтиш мумкинки, аввало, шартномавий муносабатга киришишдан олдин унинг барча талаб ва шартларини теран англаб етиш зарур. Шунингдек, тури ҳамда мазмунидан қатъи назар шартномавий мажбуриятдан бўйин товлашга ҳеч ким ҳақли эмас.\nФарғона туманлараро иқтисодий судининг судьяси


Дин ишлари қўмитаси раиси Ватикан Нунцийи билан учрашди - www.Voydod.net\nДин ишлари қўмитаси раиси Ватикан Нунцийи билан учрашди\nДин ишлари бўйича қўмитада қўмита раиси Ортиқ Юсуповнинг Ватикан Нунции Иван Юркевич билан учрашуви бўлибўтди.\nУчрашув чоғида Юркевич Ўзбекистон Республикаси Ҳукуматига, барча диний ташкилотлар қаториКатолик черковига ҳам аҳамият кўрсатилаётгани, диний ва миллий бағрикенглик борасида олиб борилаётганишлар учун ўз миннатдорчилигини билдириб, уларни юқори баҳолади. Бу ҳақда Дин ишлари бўйича қўмита ахборотхизмати хабар қолдирган.\nШунингдек, Католик черкови бошқа диний ташкилотлар қаторида диний вамиллий бағрикенглик масаласида ўз ҳиссасини қўшишга муваффақ бўлаётганидан ўз мамнунлигини изҳор этди.\nЎз навбатда қўмита раиси Ортиқ Юсупов ҳам Ватикан Нунцийига Ўзбекистондаги Католик черковинингфаолиятини фаол эканини таъкидлади.


Муродбой Очилов: “Этик кийиб заҳкаш бўйларига бораман” – HURRIYAT\nМуродбой Очилов: “Этик кийиб заҳкаш бўйларига бораман”\n2 oy oldin Behzod 142\nЙил якунланаётганда ҳар биримиз беихтиёр ортимизга бир қайрилиб қараймиз. Унда бажарилган ишлар билан бир қаторда, ният қилиб юракка тугилган, бироқ қила олмаган ишларимизни ҳам кўздан кечирамиз. Бироқ бу бизнинг ортга чекинишимиз учун асос бўла олмайди. Чунки юракда ҳарорат бўлса, бас! Хоразм вилояти Гурлан тумани ҳокими Муроджон Очилов билан суҳбатлашар эканмиз ана шу туйғуларни бошдан кечирдик. Давлатимиз раҳбари катта ишонч билан қараётган ёш раҳбарнинг суҳбатини олар эканмиз, унинг қалбидаги шижоатга, матонатга, меҳнат завқига ҳавасимиз келди.\n— Ассалому алайкум, келинг суҳбатимизни яқиндагина охирига етган пахта терими ҳақидаги фикрларингиз билан бошласак. Бу йил йиғим-терим ишлари ва унга муносабат қандай бўлди?\n— Туманимизда 2020 йилда 11259 гектар майдонга пахта экилиб, давлатга пахта сотиш режаси 34900 тонна қилиб белгиланган эди. Биз 39381 тонна пахта топшириб, режани 112,8 фоизга бажардик. Бу йил пахтани ким терди, халқ терди. Чунки моддий рағбат кўнгилдагидек бўлгандан кейин халқни далага мажбуран олиб чиқиш учун асос қолгани йўқ. Теримчиларга 41 миллиард сўм пул тарқатилди. Олдинлари халқни, мактаб болаларини далага олиб чиқиб ҳам пахта режасини бажара олмаганмиз. Бу йил эса бюджет ташкилотлари ўзлари “Биз ҳам пахта теримига ҳисса қўшайлик” деган ташаббус билан чиқдилар.\nПахтани териш, қайта ишлаш, ип қилиб йигириш, бўяш, мато қилиш бор. Буларнинг ҳаммаси Худо хоҳласа, Гурланнинг ўзида амалга оширилади. Яқинда тикув фабрикасини ишга туширсак, занжир тизими иш бошлайди. Бу эса эртага гурланликларни иш билан банд этади, дастурхонини тўкин, ризқини бутун қилади деган умиддамиз.\n2020 йилги ҳосил, йиғим-теримнинг ғаллачилик, пиллачилик, шоличилик борасида ҳам жуда юқори марраларга эришганлигимизни мамнуният билан эътироф этаман. Чунончи, бунинг замирида интизомли меҳнат тарзи, ўз ишига масъулият, жонфидолик каби хислатлар ётибди.\n— Биз мана Гурлан туманига кела келгунимизча, йўлнинг икки четида боғлар пайдо бўлганини кўриб, қувондик рости. Олдинлари бу ерлар ёппасига пахта далаларидан иборат эди…\n— Энди бу одамни хурсанд қиладиган мавзу. Чунки кейинги йилларда интенсив боғлар масаласига алоҳида эътибор қаратилмоқда. Шу йил туманимизда 200 гектар интенсив боғлар ташкил қилинди. Шунингдек, 50 гектар майдонда токзорлар пайдо бўлди. Бу халқимиз дастурхонига сархил меваларни тақдим этиш баробарида 110 нафар аҳолини ишли бўлишига ҳисса қўшди. Бу боғлар 3 йилда ҳосилга киради, 4,0 минг тонна мева ва 1,5 минг тонна узум ҳосилини беради. Бунинг натижасида эса 600 минг АҚШ долларлик маҳсулотлар Россия, Қозоғистон давлатларига экспорт қилиш имконияти яратилади.\nШунингдек, Хоразм, хусусан, Гурлан қовунларининг донғи ҳамма ёққа кетган. Газетангизнинг бир неча сонларида Хоразмнинг “Гурвак” навли қовуни ҳақида бир неча мақолалар эълон қилинди. Маданий ўсимликларнинг қадимийларидан бири бўлмиш қовун инсонга тўрт минг йилдан бери маълум. Бизда қовуннинг 400 дан ортиқ навлари етиштирилиши ҳақида маълумотлар бор.\nХоразм қовунининг тилими тилни ёриши тўғрисида Мирзо Бобур ҳам лутф қилган. Қовун ўта хушхўр соғлиқ келтирувчи ва тўйдирувчи шифобахш неъматлардан биридир. Хоразм воҳаси қадим-қадимдан ўзига хос табиати, ширин-шакар мевалари, айниқса, тилими тилни ёрар қовунлари билан дунёга машҳурдир. Бу ҳақда қадимий қўлёзмаларда, Венгер олими ва сайёҳи Вамбери асарларида ва бошқа манбаларда таъриф ҳамда тавсифларни хоҳлаганча ўқишингиз мумкин.\nБугун Президентимиз бекорга тадбиркорликни ривожлантиришга алоҳида эътибор қаратаётгани йўқ. Чунки тадбиркорликни йўлга қўйсак, пул ҳам, иш ўринлари ҳам, тўкис ҳаёт тарзи ҳам – ҳаммаси йўлга қўйилади. Мен бу ерга ҳоким бўлиб келишдан олдин бу ерда пахтадан бошқа ҳеч нарса бўлмайди, деб ўйлагандим. Энди қарасам, бу ерда интенсив боғлар ташкил этилди, балиқчилик ривожланмоқда. Яқинда минг бошли чорва комплексимиз, 100 минглаб паррандалар боқиладиган паррандачилик комплексларимиз ишга тушади.\n— Гурлан шоличиликнинг асл масканларидан бири ҳисобланади. Одатда гурланликларни шоли орқасидан жуда ўзига тўқ ҳаёт кечиришади, деб айтишади. Бу борада нима ишлар қилинди ва қилинмоқда?\n— Вазирлар Маҳкамаси қарори билан Хоразм илмий-тажриба станцияси негизида Шоличилик илмий-тадқиқот институти Хоразм филиали ташкил этилди. Филиалнинг асосий вазифалари этиб ҳудуднинг тупроқ-иқлим шароитларига мос, юқори ҳосилли, касалликларга чидамли, гуручининг юқори сифат кўрсаткичлари бўйича ажралиб турувчи шоли навлари ва дурагайларини яратиш бўйича тадқиқотларни кенгайтириш, янги ва истиқболли шоли навларининг бирламчи уруғчилигини ташкил этиш, уруғчиликнинг илмий асосларини ишлаб чиқиш белгиланган эди. Шунингдек, шоли етиштиришда замонавий ресурс тежамкор ва сув тежовчи технологияларни яратиш ва ишлаб чиқаришга жорий этиш, чет эл илғор тажрибаларини қўллаган ҳолда ҳосилдорликни ошириш ҳамда ерларнинг мелиоратив ҳолатини яхшилаш бўйича тавсиялар ишлаб чиқиш, шоли экинидаги касаллик ва зараркунандаларга қарши курашда атроф-муҳитнинг экологик мувозанатига таъсир этмайдиган усулларни ишлаб чиқиш, шоли ва дуккакли дон экинларини етиштиришни ривожлантириш юзасидан тавсиялар ишлаб чиқиш, юқори малакали илмий кадрларни тайёрлаш, илмий ходимларнинг касбий даражасини доимий ошириш ва такомиллаштириш каби вазифалар белгиланган эди.\nФилиалга бизнинг Гурлан тумани, Шоликор қишлоғи, “Чинобод” муқобил машина трактор парки ҳудудидаги 1800 кв.м. бўш турган ер майдони бино ва иншоотлар қуриш учун ҳамда Гурлан туманидаги 82 гектар суғориладиган ер майдонлари доимий фойдаланиш ҳуқуқи асосида илмий-тадқиқот ишлари учун ажратилди.\nЭнди айнан туманимиздаги шоличилик истиқболлари ҳақида гапирадиган бўлсам, 8361,3 тонна шоли топшириш белгиланган эди, биз уни 8377,6 тоннага етказиб, режани 100,2 фоиз қилиб бажардик.\nШолидан жуда кўп сомон чиқади. Яқинда катта бир завод ишга тушади. ДСП, Ламинат, МДФ ларни ишлаб чиқаришга ихтисослашади бу заводимиз. Шу билан бирга дори ишлаб чиқариш корхоналари, тиббий қўлқоплар ишлаб чиқаришни бошладик.\nЯқинда Гурланнинг ўзида ёғ заводи пайдо бўлади. Буларнинг ҳаммасидан халқимизнинг тўқ ва фаровон яшаши кўзланган.\n— Гурланда дарёга қулай, ҳосилдор ва шунинг баробарида дарёдан, суғориш тизимларидан олис ер майдонлари бор. Фермерларга ер тақсимланишида қандай адолат тамойилларига амал қилиняпти?\n— Экинларни жойлаштириш деган масала бор. Боя юқорида сиз айтган коррупция ҳолатлари рўй берса ҳам мана шу ҳолатларда юз бериши мумкин. Мен ҳоким бўлганимдан буён, айниқса, экинларни жойлаштириш тизими иш бошлагач, ҳали ҳозиргача бирорта одам норози бўлиб қабулимга киргани йўқ.\nБоғдорчилик, шоличилик, пахтачилик – ҳаммасида ерлар тенг тақсимланди. Нима учун “Эшмат сариқ экан деб кўп ер бериладию, Тошмат қора экан деб кам ер беришимиз керак?!” Пахта режамизни бу йил 112 фоизга бажардик. Ғаллачилик, пиллачилик бўйича ҳам режаларимизни ошириб бажардик. Яъниким, гурланликлар ҳар жабҳада ўзларининг бемисл даражада меҳнаткаш, фидоий, эпчил ва ишбилармон эканликларини намойиш этдилар.\n— “Иссиқхоналар шаҳарчаси” барпо этиш ҳақидаги режаларингиз тўғрисида эшитиб қолдик…\n— Жаҳон стандартлари талабига жавоб берадиган иссиқхоналар қурдирдик. Биз буларни 100 гектаргача етказишни мўлжаллаганмиз. Битта туманда шундан ортиғини қилиб бўлмаса керак, деб ўйлайман. Биз иссиқхоналарда етиштириладиган маҳсулотларнинг ҳаммасини бир жойда қиламиз. “Иссиқхоналар шаҳарчаси” қилмоқчимиз. Бу эса ўз-ўзидан экспорт ҳажмини кенгайтиради. Икки ярим минг тонналик музлатгичимиз бор. Яна икки минг тонналигини қуриш ниятидамиз. Ўзимизни ўзимиз қишдан чиқариш, маҳсулотларни сақлаш бўйича ҳам муаммолар бўлмайди. Захирамизда бир ярим минг тонна картошка турибди. Бу ерда гуручдан муаммо йўқлигини яхши биласиз. Аксинча, Тошкент вилоятининг гуруч заҳирасига ҳам биз ёрдам берамиз.\n— Халқимиз “Минг мачит, минг мачитдан юз кечик, юз кечикдан бир ичик”, дейди. Ҳали бугунгача эски собиқ шўро даврида қурилган йўллардан фойдаланиб келар эдик. Йўл қуриш, уни таъмирлаш ишлари қандай бўляпти?\n— Тўғри айтасиз. Бу халқ ҳаётида энг муҳим жабҳалардан бири. Гурлан туманида жами 1083 км йўллар бўлиб, шундан 80 километри давлат аҳамиятидаги, 120 км. қисми маҳаллий аҳамиятга эга ва қолган 883 км. қисми ички йўлларни ташкил қилади. Бугун биз кучимиз етганича ҳамма соҳани комплекс қамраб олишга ҳаракат қилмоқдамиз. 84 километрлик умумфойдаланувчи йўлларда 4,6 миллирад сўмлик таъмирлаш ишлари олиб борилди.\nЙўл — қисмат, йўл – тақдир, дейишади. Ҳозир Гурлан туманига келишда кўрган бўлсангиз, йўлларимиз тобора обод ва муҳташам бўлиб бораётганлигининг гувоҳи бўлгандирсиз.\n— Бу йил бутун дунё учун, хусусан, мамлакатимиз учун жуда синовли келди. Четга кетадиган ишчи кучларининг кўпчилиги кетолмай қолди. Қолаверса, кунбай маош оладиган ишчиларнинг кўпчилиги қатъий карантин чоралари сабаб уйда ўтириб қолишига тўғри келди. Мана шундай паллаларда Гурлан туман ҳокимияти ижтимоий ҳимояга муҳтож оилаларни қай даражада қўллаб-қувватлай олди?\n— Ҳозир ёшлар дафтарини шакллантириб бўлдик, энди аёллар дафтарини шакллантирамиз. Аёлларнинг нима дарди, нима гапи бўлса, ҳаммасини тўлиқ қоғозга туширдик. Айнан шу масала бўйича кўчама-кўча, секторма-сектор юришимизга тўғри келди. Тўғри айтдингиз, бу йил ҳар йилгидан кўра синовли келди. Бу эса давлатнинг, маҳаллий ва қуйи ҳокимиятларнинг зиммасига янаям кўпроқ масъулият юклади.\nКам таъминланганлар бўйича темир дафтаримизда 696 та хонадон бўлиб, уларда 2893 нафар фуқаро истиқомат қилади. Ўзбекистон Республикаси Президентининг 2020 йил 30 июлдаги Фармонига мувофиқ 636,5 миллион сўм маблағнинг фуқароларга берилиши таъминланди. Уларнинг ҳолидан хабар олинади. Озиқ-овқати, дори-дармони ёрдам тариқасида берилмоқда. Президентимиз бу оилаларга уч марта ёрдам пули ажратди. Тадбиркорлар “Саховат ва кўмак” жамғармамизга 3 миллиарддан зиёд пул ташлашди. “Ўз халқимизни ўзимиз қўллаб-қувватлаймиз” деган маънода тадбиркорлар қўллаб турибди. Мана ҳозир 100 килограммдан 300 та хонадонга кўмирни ҳам текин тарқатаяпмиз.\nБундан ташқари, ишлаш қобилиятига эга бўлмаган 69 та хонадонга маҳаллий бюджет маблағлари ҳисобидан 40,1 миллион сўмлик, хусусан, 22 та хонадонга бир бошдан қўй, 45 хонадонга 25 бошдан жами 550 бош парранда, 25 та хонадонга 10 бошдан жами 250 бош курка берилди. Чорвачиликка ихтисослашган фермер хўжаликлари томонидан 50 та камбағал хонадонларга 50 бош қорамоллар етказилди.\nБу қўллаб-қувватлаш, таянч, холос. Бу ёғига аҳолининг ўзи ўзидаги бор ички имкониятни ишга солиб, ўз турмуш тарзини йўлга қўйиши лозим. Акс ҳолда бу ҳам одамларда боқимандалик кайфиятини пайдо қилиши мумкин.\n— Ишсизлик масалалари қандай ечим топмоқда?\nБизда аҳолининг бандлик даражаси 88,7 фоизни ташкил этади. Ишсизлар сони 7,4 минг кишини, ишсизлик даражаси эса, 11,3 фоиз ҳисобида аниқланган. 2020 йилнинг ўтган даври мобайнида туман аҳоли бандлигига кўмаклашиш марказига мурожаат қилган 1479 нафар фуқаролар турли корхона ва ташкилотларга ишга жойлаштирилганлигининг гувоҳи бўлишингиз мумкин.\nЁшларнинг стартап ғоялари ва ташаббусларини қўллаб-қувватлаш мақсадида “Ҳар бир оила тадбиркор”, “Ёшлар – келажагимиз”, “Ҳунармандчиликни қўллаб-қувватлаш” ва бошқа дастурлар доирасида 186 нафар ёшларга маблағ ажратилиб, 271 та иш ўринлари яратилди.\nБиз туманимизда ўсиб келаётган ёшларнинг бандлигини таъминлашга алоҳида эътибор қаратамиз. Чунки улар келажагимиз, эртанги кун яратувчилари. Гарчи булар баландпарвоз гаплардай эшитилса-да, аслида шундай. Айнан ўтаётган йил давомида 4024 нафар ишсиз ёшлардан 2380 нафари иш билан таъминланди. “Ҳар бир ёшга бир гектар” лойиҳаси доирасида 807 нафар ёшга ер майдонлари ажратилди. Бу орқали эса биз ёшларни ота-боболаримиздан қолиб келаётган деҳқончилик анъаналарини малакали давом эттиришларига шароит яратиб беряпмиз.\n— Айтингчи, маънавият, маърифат соҳасида гурланликлар ҳаётида қандай эврилишлар юз бермоқда?\n— Биз бу борадаги ишларни, биринчи навбатда, боғча ва мактаблардан бошладик. Индивидуал суҳбатлар қиляпмиз: унинг билими, савияси, даражаси, малака оширганлиги, янги Ўзбекистон ёшларига таълим ва тарбия бериш борасидаги ўзига хос жиҳатларини кўздан кечирмоқдамиз.\nЯқинда Гурлан туман марказида Ахборот ресурс марказини очдик. Бу ерга 20 мингдан зиёд китоб жамланди. Биз ёшлар билан суҳбатар қилиш жараёнида шунга гувоҳ бўлдикки, улар бизларга “Бизга китоб беринг” деган масалани қўядилар. Шундай экан мен бугунги ёшларни қандай қилиб китоб ўқимайди, маънавий даражаси паст деб айта оламан. Мен бугун шу туманниннг ҳокими сифатида китобга, газетага, журнал ўқишга иштиёқи баланд гурланлик ёшлар билан фахрланаман. Мана бугун сиз билан суҳбат қилишдан аввал ёшлар билан учрашдим. Улар жаҳон адабиёти намуналари етишмаслигини айтишди. Буни ўша пайтнинг ўзидаёқ ҳал қилдик. Ёшлар ўқишни исташса, бас! Биз ҳаммасининг чорасини топа оламиз. Ҳозир замонавий кўринишдаги, тил ўрганиш учун қулай бўлган диск-китобларни ҳам имкон қадар ёшларга етказиб беришга ҳаракат қиляпмиз.\n“Янги Ўзбекистон — янги дунёқараш” деган шиор остида 50 та маҳаллада маънавий-маърифий тадбирлар ўтказдик. Олимлар, шоирлар, санъаткорлар биргалашиб, ушбу тадбирларнинг биринчи этапини кенг халқ ўртасида ўтказдик. Буларнинг ҳар бирида халқимизнинг буюк келажак, гўзал ҳаётга интилишиларини кўриш мумкин.\n— Бугун халқ тилида “мажбурий обуна” деган ёпишқоқ сўз пайдо бўлди. “Халқни мажбурий обунадан халос этиш ” деган шиширилган меҳрибончилик билан одамларнинг маънавият, маърифат сари йўлларини тўсиб қўймаяпмизми?\n— Бу масала бугун Президентимиз томонидан ўртага ташланяпти. Раҳбаримиз газета-журнал ўқимаган раҳбар билан ишлаша олмаслигини айтяптилар. Биз ахир ўзимизни таниш, ўзимизни билиш, ўтаётган кунимизни англаш учун ҳам газета ўқишимиз керак-ку. Қачонгача “олди-қочди”, “Алдаркўса” ижтимоий тармоқларга инонамиз?! Биз бугун газета-журналга обуна бўлмас эканмиз, уни ўқимас эканмиз, нафақат ўз оиламиз тақдирини, балки бутун миллат тақдирини хавфга қўямиз. Мен, биринчи навбатда, тумандаги иқтисодий-ижтимоий, сиёсий, маънавий ахборотлардан бохабар бўлиб туришлари учун “Гурлан ҳаёти” газетасини, шунинг баробарида бир қанча республика нашрларини ўқийман. Атрофдагиларга ҳам шуни ўқишларини тавсия қиламан. Биз ҳали халқнинг маънавиятини кўтариш учун элликка эллик ишлашимиз керак бўлади. Ҳозирги шароитда газета-журнални одамларнинг қўлигача етказиб беришимиз шарт.\n— Ёш бўла туриб, элга бошчилик қилиш оғирлик қилмаяптими? Чунки уларнинг орасида турли тоифа одамлар бор. Улар билан мулоқот қилиш, кўнглига йўл топиш мушкул бўлса керак?\n— Мен ёш ҳокимлардан бириман. Қирқ ёшда ҳокимликка тайинландим. Шундай экан, туман аҳолисининг ҳар қандай муаммосини юрагимдаги ёлқин билан ҳал қилишга ҳаракат қиламан. Агар сиз ўз ишингизни яхши кўриб ёндошсангиз ҳеч бир иш оғирлик қилмайди одамга. Ахир биз 12 ёшида юрт бошқарган Бобурмирзо, Чингизхон “Шундай ўғлим бўлса эди” дея армон қилган Жалолиддинларнинг авлодларимиз. Биз бу борада аждодларимизга муносиб бўлишимиз шарт. Қолаверса, ҳар қандай одам у олим бўладими, у ҳоким бўладими, ўзининг атрофидаги одамларни ўзидан бир поғона баланд деб муносабатда бўлмоғи керак. Ўйлайманки, мана шу омил ҳар қандай салбий иллатларга қарши эмланма вазифасини ўтай олади.\nМен республикада турли вазифаларда ишлаганман. Бироқ чекка-чеккаларда аҳвол бу даражада эканлигини тасаввур ҳам қилмаганман. Этикларни кийиб заҳкашларнинг бўйларигача бораман. Ҳатто баъзи одамларнинг уйларига ўтадиган йўл йўқлигининг гувоҳи бўлдим. Бориб тадбиркорлар кўмагида уйини қуриб беряпмиз, яшаш шароитини яхшилашга ҳаракат қиляпмиз, кўчасини таъмирлаяпмиз. Имкон қадар ҳаммасининг ҳолидан бохабар бўлишга ҳаракат қиляпмиз. Бироқ ҳолидан хабар олинмаган кимдир чиқиб қолади. Лекин бу бугун маҳаллий раҳбарлар ишламаётганлигини англатмаслиги керак. Биз шу миллатга даҳлдор нима юмуш бўлса, не иш бўлса қилишга тайёрмиз, шаймиз! Халқни рози қилишимиз, қолаверса қилаётган ишимиздан ўзимиз ҳам рози бўлишимиз шарт!\nХалқ ўртасида “Амударё сувини ичганлар санъаткор бўлади” деган гап юради. Мен шунга қиёсан айтмоқчиманки, Аму сувини ичганлар нафақат санъаткор, яхши олим, яхши шоир, яхши мутахассис, борингки энг яхши одам бўлишади. Уларнинг ичида Аму мавжлари ҳеч вақт тўхтамайди.\n— Раҳмат. Келгусидаги ишларингизга зафарлар тилаймиз.\nГўзал МАТЁҚУБОВА суҳбатлашди.\nГурлан тумани ҳақида қисқача маълумот: Гурлан тумани Хоразм вилоятининг Шимолида жойлашган бўлиб, 1926 йил 29 сентябрда ташкил этилган, ҳудуди 447,4 км.кв.ни ташкил қилади. Туманнинг шарқий қисмидан Амударё ўтади. Жанубий томони Янгибозор, ғарбий томонлари Шовот, Туркманистоннинг Тозабозар, қардош Қорақалпоғистоннинг Амударё туманлари билан чегарадош. Вилоят маркази Урганч шаҳридан 36 км, Шовот темир йўл станциясидан 15 км. масофада жойлашган. Аҳолиси 148,5 минг кишини ташкил этади. Туманда 9 та фуқаролар йиғини, 39 та аҳоли пункти, 50 та маҳалла мавжуд. Маркази — Гурлан шаҳарчаси.\nТабиати. Рельефи бироз паст-баланд текисликдан иборат бўлиб, шимолий-ғарбга қияроқ. Иқлими континентал. Июлнинг ўртача ҳаво ҳарорати 26—28°, январники —6°. Йиллик ўртача ёғин 100 мм. Туман экинзорлари Қиличбойарна, Қиётқўнғирот, Дарёлиқ, Асёп, Тўқсонарна, Нукусёп, Хизирлиёп, Янгиёп, Олғаёп, Савоёп каби канал ва ариқлардан суғорилади. Туман ҳудудида кичикроқ қумликлар ҳам бор. Ёввойи ўсимликлардан оқбош, янтоқ, шўра, печак, қамиш, якан ва бошқа ўсимликлар ўсади. Ёввойи ҳайвонлардан чиябўри, бўрсиқ, қуён, қобон, ондатра, паррандалардан тустовуқ, ўрдаклар учрайди.\nPrevious Куртакда дарахтни кўрмоқ ёхуд китобхон олдидаги масъулият туйғуси ҳақида шоир билан суҳбат\nNext Йўқолаётган тилларнинг “қизил китоб”и\n“Тошбақа минган” тезкорлик ёки ўзбекча каломга ўзгача алик?\n“Google” амакининг мактаби ёхуд “google таржимон дастури” бизга таржимон етказиб бера оладими?\n“Сизларни деб халқ олдида шарманда бўляпмиз”\nОрзулари бир олам қизим\nВиждонингиз гунг эмасми?\n5 kun oldin Behzod 18\n5 kun oldin Behzod 15\nДил тубида овозсиз фарёд\nГиннес рекордларига 29 бор кирган ўзбек полвони\n5 kun oldin Behzod 17\nҲайрат ва ҳаяжон кўзгусида\n5 kun oldin Behzod 16


Huvaydo турар жой мажмуаси харидорларга юқори даражадаги тайёр таъмирланган, замонавий хонадонларни таклиф этади. Харидорларни фойдали таклиф ва шартлар кутмоқда. Ҳар бир хонадонга ер ости автотураргоҳидан жой совға қилинади. Мажмуа тўлиқ қуриб битказилган. Ундаги хонадонлар ва уларнинг кадастр ҳужжатлари ҳам тайёр.\nХаридорларга турфа меъморий ечимга эга тайёр таъмирланган, бир нечта хонадонлар таклиф этилади. Хонадонлар ноодатий жойлашуви ва замонавий услуби билан эътиборингизни тортади. 101 ҳамда 133 квадрат метрга эга шинам хонадонлар катта оила учун мўлжалланган. Кенг хоналар, ёруғ йўлаклар, шунингдек сантехника билан жиҳозланган тайёр ювиниш хонаси. Панорама ойналар эса хонадонга табиий ёруғлик тушишини таъминлайди.\nМажмуада 6 та кўп қаватли уй мавжуд. Ҳозирда деярли барча хонадонларга эгалари кўчиб ўтган. Мажмуа марказидаги Huvaydo Tower'да саноқли хонадонлар ўз эгасини кутмоқда. Ушбу уй ўзининг маҳобати ва ҳашамати билан алоҳида ажралиб туради. Huvaydo Tower'да барча қулайликлар учун замонавий ечим танланган. Бино ичидаги барча хонадонларга 31 метрлик улкан айлана атриум орқали кирилади. 640 квадрат метрлик кенг майдонда сиз бошқа кўп қаватли уйларда етишмайдиган эркинликни ҳис этасиз. Ойнаванд «Kone» лифтлари мажмуа ички интерьерига ўзгача кайфият беради. Бу ерда истиқомат қилаётган ҳар бир киши ўзини замонавий меҳмонхонада яшаётгандек сезади.\nHuvaydo турар жой мажмуасида аҳоли учун барча зарурий қулайликлар яратилган. Мажмуа кенг ҳовли, сайр йўлаклари, фаввора, болалар ва спорт майдончаси, ер усти ва ер ости автотураргоҳига эга. Узлуксиз видеокузатув ва қўриқлаш хизмати фаолият юритади.\nУлгуриб қолинг. Мажмуада сўнгги хонадонлар ўз эгасини кутмоқда.\nСотув офиси манзили: Тошкент шаҳри, Шайхонтоҳур тумани, Ал-Хоразмий кўчаси, 60-65-уйлар.


“ЭШАК ГЎШТИ” МАШМАШАСИ: УНИ БИЛМАЙ ИСТЕЪМОЛ ҚИЛГАНЛАРНИНГ ҲУКМИ ҚАНАҚА БЎЛАДИ? - Darakchi\nҲИДОЯТ САРИ 09.01.2018, 18:19\nЁввойи ҳайвонлар томонидан ўлдирилган ёки ғажиб ташланган ҳайвонлар ҳам худди шу таркибга киради. Улар ҳам ҳаром ўлган бўлиб, гўшти нопок ҳисобланади. Аллоҳ таоло “Моида” сураси 3-оятида шундай марҳамат қилади:\n“Ўлимтик, қон, чўчқа гўшти, Аллоҳдан ўзганинг номи айтиб сўйилган, бўғилиб ўлган, уриб ўлдирилган, йиқилиб ўлган, сузишдан ўлган ва йиртқич ҳайвон (қисман) еган (ҳайвонлар) сизларга ҳаром қилинди, илло (шаръан) сўйганингиз (ҳалолдир)”.\nУшбу ояти каримадан яна шу нарса маълум бўладики, охирги беш ҳолатдаги ҳайвонларнинг жони чиқмай туриб, типирчилаб турган пайтида топиб, “бисмиллоҳ”ни айтиб сўйишга улгурилса, уларнинг гўшти ҳалол ҳисобланади.\nШу ўринда кишида савол пайдо бўлиши табиий. Ҳаром ўлган ҳайвон гўштини ейиш нима сабабдан таъқиқланган? Биринчидан, ҳаром ўлган ҳайвонларнинг жасади одамнинг кўнглини айнитиб, жирканишни келтириб чиқаради. Иккинчидан, у инсон саломатлиги учун зарарли. Чунки, шаръий йўл билан ва гигиена қоидаларига риоя қилган ҳолда сўйилмаган ҳайвон гўштида инсон организми учун зарарли моддалар бўлади. Ўз ажали билан ҳалок бўлган бундай ҳайвонларнинг ўлимига аксарият ҳолларда касаллик ёки захарланиш сабаб бўлган бўлади. Шу сабабдан ҳам уларнинг гўштини истеъмол қилиш одам саломатлигини хавфга қўйиши эҳтимоли катта.\nМанба: “Халқ сўзи” нашри


Agarda siz birinchi qismni o'qimagan bo'lsangiz bu link orqali o'qib chiqisangiz maqsadga muvofiq bo'lardi. http://uzbxxx.mobi/library/kutubxona.php?id=250038 2-қисм: “Келинойим” “Ўткинчи Дунё” Кўп қисмли эротик асар Кун хам анча ёришиб қолган, ишга кечга қолаётган Акбар шошган кўйи хонасига кириб кийина бошлади. -нози, нози,-деб бақирди Акбар. -ха бегим, нима бўлди? -қора кўйлагим қани нега тайёр эмас? Уфф шу шошаётганда хаммаси акс бўлади. Шу пайт Акбарнинг телефони жиринглай бошлади


Эзгу тадбир дилларга хушнудлик улашди | QISHLOQ HAYOTI\nЭзгу тадбир дилларга хушнудлик улашди\nМай 6, 2017 Marks Yusupov\tИжтимоий ҳаёт\nПрезидентимиз Шавкат Мирзиёев раҳбарлигида Халқ билан мулоқот ва инсон манфаатлари йили моҳиятидан келиб чиқиб, аҳолининг ижтимоий ҳимояга муҳтож қатламини моддий ва маънавий қўллаб-қувватлаш борасидаги ишлар кўлами янада кенгаймоқда. Хусусан, юртимиз бўйлаб “Президент эътибори – мурувват тадбирларида” шиори остида ўтказилаётган никоҳ ва суннат тўйларида ҳам айни шу жиҳатларга алоҳида эътибор берилмоқда.\nАндижон шаҳридаги “Тошкент премиум” тўйхонасида Ўзбекистон Касаба уюшмалари федерацияси, вилоят ҳокимлиги ҳамда қатор жамоат ташкилотлари ҳамкорлигида 7 нафар келин-куёвнинг никоҳ тўйлари ўтказилди.\nМаросимга келин-куёвларнинг ота-оналари, қариндош ва дўстлари, маҳалла фаоллари, меҳнат фахрийлари таклиф этилди.\n– Мен жалақудуқликман, – дейди куёвлардан бири Илҳомжон Абдураҳмонов. – Ушбу кун ёдимда бир умр муҳрланиб қолади. Президентимиз томонидан биз, ёшларга кўрсатилаётган бундай ғамхўрликдан жуда мамнунмиз.\nТадбирда ёш оилалар вакилларига вилоят ҳокимлиги ҳамда ҳомий ташкилотларнинг қимматбаҳо совғалари топширилди.\nХатна тўйларининг дастлабкиси Бўз туманидаги “Ўзбегим” тантаналар саройида бўлиб ўтди. Байрамона безатилган мазкур кошонада Бўз ва Улуғнор туманларида яшовчи 20 нафар кичкинтойнинг яқинлари, жамоатчилик вакиллари ҳозир бўлишди.\nМаросимда сўзга чиққанлар давлатимиз томонидан ёш авлод вакилларининг ҳеч кимдан кам бўлмай вояга етишлари, билим олишлари, энг муҳими, жамиятда ўз ўрнини топишлари йўлида амалга оширилаётган ишларга тўхталиб ўтишди.\n– Бугунги шодиёнадан бошим осмонга етди, – дейди улуғнорлик Одинахон Жарқинова. – Юртимиздаги тинчлик ва хотиржамлик шарофати билан ташкил этилаётган тадбирда менинг ўғлим Диёрбек ҳам тўйболалар сафида бўлди. Тўй харажатларидан ташқари турли сарпо ва совғалар ҳам ҳомийлар томонидан улашилди. Бундай эзгу тадбирлар бутун мамлакатимиз бўйлаб ўтказилаётир. Ўзбекистонимиздаги барча мен каби оналар, тўй болаларнинг кўнгли шодликка тўлмоқда. Бу ишнинг ташаббускорлари, унга бош қўшаётган саховатли инсонлар қанчалар савобга қолмоқда. Шундай юртда яшаётганимдан фахрланаман.\nТўй болаларнинг ҳар бирига Халқ банкида жамғарма омонат дафтарчаси очилиб, унга 1 миллион сўмдан пул маблағи қўйиб берилди.\nТаниқли санъаткорлар ижросидаги куй-қўшиқлар шўх-шодон рақсларга уланиб кетди.


Биноли Йилдирим Довутўғли ўрнига Туркиянинг янги бош вазири бўлади\n19:19 / 22.05.2016\nТуркия ҳукмрон партияси бўлмиш Адолат ва тараққиёт партияси делегатлари 22 май куни навбатдан ташқари съезди якунлари бўйича Биноли Йилдиримни ўзларига янги раис этиб сайлашди. Бу ҳақда Associated Press хабар тарқатган.\n60 ёшли Йилдирим Туркия президенти Ражаб Тойиб Эрдўғаннинг яқин сафдоши ҳисобланади ва у аввалдан бу лавозим учун асосий номзод сифатида кўрилаётганди. У эндиликда 2 ҳафта олдин Туркия бош вазирлигидан истеъфо берган Аҳмад Довутўғлининг ўрнини эгаллайди.\nАР нашрининг қайд этишича, Довутўғлидан фарқли ўлароқ Йилдиримда Эрдўған билан фикрлар борасида қарама-қаршилик йўқ.\nАҳмад Довудўғли 2014 йилнинг августида Туркиядаги илк президентлик сайловларида Ражаб Тойиб Эрдўған ғалаба қилиши ортидан унинг ўрнига ҳукмрон партияга раҳбар бўлганди.\nЖорий йилнинг 5 майида Довутўғли президент билан келишмовчиликлар фонида ўз истеъфоси ҳақида маълум қилди.\nТуркиядаги сиёсий анъанага кўра, ҳукмрон партия раҳбари мамлакат бош вазирига айланади.